Κοπή πρωτοχρονιάτικης πίτας - ΛΕΣΧΗ ΛΙΜΕΝΙΚΟΥ ΣΩΜΑΤΟΣ\nΗ ΛΕΣΧΗ Λ.Σ. ΕΚΟΨΕ ΠΑΝΗΓΥΡΙΚΑ ΤΗΝ ΠΑΤΡΟΠΑΡΑΔΟΤΗ ΒΑΣΙΛΟΠΙΤΑ\nΤην Τετάρτη 24 Ιανουαρίου 2018, στην μεγάλη αίθουσα δεξιώσεων της Λ.Α.Ε.Δ, η ΛΕΣΧΗ Λ.Σ., έκοψε την πατραπαράδοτη βασιλόπιτα σε πανυγηρικό κλίμα, αφού τα Μέλη της έκαναν έντονα την παρουσία τους πλημυρίζοντας αυτή την ωραία αίθουσα.\nΣτη διάρκεια της εκδήλωσης τιμήθηκαν και ανακηρύχθηκαν ως επίτιμα μέλη της Λέσχης Λιμενικού Σώματος:\nο κ. ΚΑΤΡΑΔΗΣ Νικόλαος Πρόεδρος Δ.Σ. και Διευθύνων σύμβουλος της εταιρίας ΚΑΤΡΑΔΗΣ – ΣΧΟΙΝΙΑ-ΝΑΥΤΙΛΙΑΣ Α.Β.Ε.Ε. ως επίτιμο μέλος της ΛΕΣΧΗΣ Λ.Σ.\nο κ. Αθανάσιος ΜΑΡΤΙΝΟΣ ως Επιτίμο Μέλος της ΛΕΣΧΗΣ Λ.Σ.\nο Υποναύαρχος Λ.Σ. ΣΤΑΜΑΤΗΣ Κων/νος.\nο Ανθ/ρχος ΛΣ Κυβερνήτης Π.Λ.Σ ΠΑΠΑΔΟΠΟΥΛΟΣ Κυριάκος του Κεντρικού Λιμεναρχείου Μυτιλήνης μετά της Δημοσιογράφου κ. Δάφνης ΜΑΤΖΙΑΡΑΚΗ.\nεπίσης βραβεύθηκαν τα στελέχη Λ.Σ-ΕΛ.ΑΚΤ:\nΠλοίαρχος Λ.Σ. Γεώργιος Καραγεώργος, Διοικητής Υ.Ε.Μ. /Λ.Σ.\nΠλοίαρχος Λ.Σ. Σπυρίδων Ευαγγελίδης, Διευθυντής ΔΙ.ΔΙ.ΝΑ.Λ./ Α.ΛΣ-ΕΛ.ΑΚΤ/ΥΝΑΝΠ\nΑντιπλοίαρχος ΛΣ Ευστάθιος Σκαλίμης Λιμενάρχης Νεάπολης Βοιών Λακωνίας\nΑνθ/ρχος Λ.Σ Δημήτρης Αδάμ Διοικητής Μ.Υ.Α./Α.ΛΣ-ΕΛ.ΑΚΤ/ΥΝΑΝΠ\nΑνθ/ρχος Λ.Σ. Νεκτάριος Μπίκος στέλεχος Δ.Ε.Μ./Α.ΛΣ-ΕΛ.ΑΚΤ/ΥΝΑΝΠ\nΕπικελευστής Λ.Σ. Αντώνιος Λαλέχος μέλος πληρώματος Π.Α.Θ. 090 ¨ΓΑΥΔΟΣ¨.\nΕπικελευστής Λ.Σ. Βασίλειος Ελευθερίου μέλος πληρώματος Π.Α.Θ. 090 ¨ΓΑΥΔΟΣ¨.\nΕπικελευστής Λ.Σ. Στυλιανός Πάνου στέλεχος Δ.Ε.Μ./ Α.ΛΣ-ΕΛ.ΑΚΤ/ ΥΝΑΝΠ\nΣτην εκδήλωση προσήλθαν και τίμησαν με την παρουσία τους η πολιτική ηγεσία του Υπουργείου Εμπορικής Ναυτιλίας ο υπουργός κ. Κουρουπλής, ο πρώην υπουργός Εμπορικής Ναυτιλίας και Βουλευτής του Σύριζα κ. Θεόδωρος Δρίτσας, ο Αρχηγός του Λιμενικού Σώματος – Ελληνικής Ακτοφυλακής Αντιναύαρχος κ. Σταμάτης Ράπτης, ο Αντιπρόεδρος της Βουλής κ. Γιάννης Τραγάκης, βουλευτές, Πολιτευτές, Γενικοί γραμματείς, Πρόεδροι Οργανισμών, Επίτιμοι Αρχηγοί, οι Υπαρχηγοί Λ.Σ., επίτιμοι Υπαρχηγοί, εκπρόσωποι Αρχηγών του ΓΕΣ, ΓΕΝ, ΓΕΑ, Ναύαρχοι ε.ε. και ε.α., καθώς και πλήθος μελών και φίλων.\nΕπιτίμου Α΄. Υπαρχηγού Λ.Σ. την 24-01-2018\nΗμέρα Τετάρτη και ώρα 19.00 στην τελετή\nα) Θα τιμηθεί κ. ΚΑΤΡΑΔΗΣ Νικόλαος Πρόεδρος Δ.Σ. και Διευθύνων σύμβουλος της εταιρίας ΚΑΤΡΑΔΗΣ – ΣΧΟΙΝΙΑ-ΝΑΥΤΙΛΙΑΣ Α.Β.Ε.Ε. και θα ανακηρυχθεί ως επίτιμο μέλος της ΛΕΣΧΗΣ Λ.Σ.\nβ) Ανακήρυξη ως Επιτίμου Μέλους της ΛΕΣΧΗΣ Λ.Σ. του αγαπητού κου ΜΑΡΤΙΝΟΥ Αθανάσιου.\nγ) θα τιμηθεί ο αγαπητός συνάδελφος Υποναύαρχος Λ.Σ. ΣΤΑΜΑΤΗΣ Κων/νος.\nδ) θα τιμηθεί ο Ανθ/ρχος ΛΣ Κυβερνήτης Π.Λ.Σ ΠΑΠΑΔΟΠΟΥΛΟΣ Κυριάκος του Κεντρικού Λιμεναρχείου Μυτιλήνης μετά της Δημοσιογράφου κ. Δάφνης ΜΑΤΖΙΑΡΑΚΗ.\nε) επίσης θα βραβευθούν στελέχη Λ.Σ-ΕΛ.ΑΚΤ που διακρίθηκαν κατά την εκτέλεση του καθήκοντος τους για πράξεις εξαιρετικού θάρρους , γενναιότητας και προσφοράς τόσο στην υπηρεσία, όσο και στο κοινωνικό σύνολο.\nΠλοίαρχο Λ.Σ. Γεώργιο Καραγεώργο\nΔιοικητή Υ.Ε.Μ. /Λ.Σ.\nΠλοίαρχο Λ.Σ. Σπυρίδων Ευαγγελίδη\nΔιευθυντή ΔΙ.ΔΙ.ΝΑ.Λ./ Α.ΛΣ-ΕΛ.ΑΚΤ/ΥΝΑΝΠ\nΑντιπλοίαρχο ΛΣ Ευστάθιο Σκαλίμη –Λιμενάρχη Νεάπολης Βοιών Λακωνίας\nΑνθ/ρχο Λ.Σ Δημήτρη Αδάμ Διοικητή Μ.Υ.Α./Α.ΛΣ-ΕΛ.ΑΚΤ/ΥΝΑΝΠ\nΑνθ/ρχο Λ.Σ. Νεκτάριο Μπίκο στέλεχος Δ.Ε.Μ./Α.ΛΣ-ΕΛ.ΑΚΤ/ΥΝΑΝΠ\nΕπικελευστή Λ.Σ. Αντώνιο Λαλέχο μέλος πληρώματος Π.Α.Θ. 090 ¨ΓΑΥΔΟΣ¨.\nΕπικελευστή Λ.Σ. Βασίλειο Ελευθερίου μέλος πληρώματος Π.Α.Θ. 090 ¨ΓΑΥΔΟΣ¨.\nΕπικελευστή Λ.Σ. Στυλιανό Πάνου στέλεχος Δ.Ε.Μ./ Α.ΛΣ-ΕΛ.ΑΚΤ/ ΥΝΑΝΠ\nΕκκλησία (Σεβασμιώτατε εφόσον παρευρίσκεται)\nκ. Υπουργέ Ναυτιλίας κ΄ Νησιωτικής Πολιτικής κ. Παν. Κουρουμπλή\nκ. τέως Υπουργέ Ναυτιλίας Θ. Δρίτσας\nκ. Υφυπουργέ κ. Νεκτάριε Σαντορινιέ\nκ. Αρχηγέ Γ.Ε.Α ή εκπρόσωπε\nκ. Επίτιμε Αρχηγέ ΓΕΝ κ. Δημήτρη Ελευσινιώτη\nκα Πρόεδρε του Ιδρύματος και Πρέσβειρα Καλής Θελήσεως της UNESCO κα ΜΑΡΙΑΝΝΑ ΒΑΡΔΙΝΟΓΙΑΝΝΗ\nκ. Γενικέ Γραμματέα του Ι.Μ.Ο. Ναύαρχε Ευθύμιε Μητρόπουλε\nκοι Επίτιμοι Αρχηγοί Λ.Σ.\nκοι πρώην Γενικοί Γραμματείς ΥΕΝ\nκοι Υπαρχηγοί Λ.Σ.\nΑγαπητοί βραβευθέντες της σημερινής εκδήλωσης\nα) κε Νικόλαε Κατράδη\nβ) κε Αθανάσιε Μαρτίνε\nγ) κε Κων/νε Σταμάτη\nδ) κα Δάφνη Ματζιαράκη και Ανθρχε ΛΣ Κυβερνήτα κε Κυριάκο Παπαδόπουλε\nως και 1)Πλοίαρχε Λ.Σ. Γεώργιο Καραγεώργο\n2) Πλοίαρχο Λ.Σ. Σπύρο Ευαγγελίδη\n3) Αντιπλοίαρχο Λ.Σ. Στάθη Σκαλίμη\n4)Ανθ/ρχε ΛΣ Δημήτρη Αδάμ\n5)Ανθ/ρχε Λ.Σ. Νεκτάριε Μπίκο\n6) Επικελευστή Λ.Σ. Αντώνη Λαλέχο\n7)Επικελευστή Λ.Σ. Βασίλη Ελευθερίου\n8)Επικελευστή Λ.Σ. Στυλιανέ Πάνου\nκ. Εκπρόσωπε Πρόεδρε του Ευγενιδείου Ιδρύματος κ. Λεωνίδα-Ευγενίδη-Δημητριάδη\nκ. Δήμαρχε Αμαρουσίου Παν. Πατούλη και Πρόεδρε Ιατρικού Συλλόγου και Κ.Ε.Δ.Ε.\nκ. Πρόεδρε Μ.Τ.Ν. Αντιναύαρχε Δημοσθένη Χέλμη\nκ. Πρόεδρε της Ε.Α.Α. της ΕΛΑΣ Αντιστράτηγε κ. Χρήστο Κονταρίδη\nκ. Πρόεδρε Π.Ε.Α.Λ.Σ. Πλοίαρχε ΛΣ Πασσιάκο\nκ. Πρόεδρε Π.Ο.Ε.Π.Λ.Σ. Πλωτάρχη ΛΣ Δριβάκε Γεώργιε\nΑγαπητέ κε Δήμαρχε της Ιστορικής Πόλεως Δήμου Πύλου-Νέστορος-Ναυαρίνου Δημήτρη Καφαντάρη\nκε Γεώργιε Κουμπενά ναυτιλιακέ σύμβουλε της εταιρίας «LOUIS»\nΑγαπητέ κ. Γ.Κουμπενά, σύμβουλε της Ναυτιλιακής Εταιρείας LOUIS\nΙδιαιτέρως εφέτος θα τονίσω για όσους δεν το γνωρίζουν, την ανέργεση μνημείου πεσόντων στελεχών Λ.Σ. που έπεσαν στο καθήκον, είτε εν καιρώ πολέμου υπέρ πίστεως και πατρίδος είτε εν καιρώ ειρήνης εν ώρα καθήκοντος για να τονίζει την διαχρονική πορεία του Λιμενικού Σώματος.\nΤο μνημείο βρίσκεται στον αύλειο χώρο έμπροσθεν του κτιρίου του Αρχηγείου Λιμενικού Σώματος του Υπουργείου Ναυτιλίας.\nΓια την ΛΕΣΧΗ Λ.Σ. το ανεργεθέν μνημείο ήταν μία επιτυχημένη προσπάθεια και συνεργασία μετά της Πολιτικής και Στρατιωτικής Ηγεσίας ως και των συναρμόδιων φορέων που συμμετείχαν στην επιτροπή ανέργεσης του μνημείου. Αναμένονται τα αποκαλυπτήριά του.\nΕπίσης σας γνωρίζουμε ως ΛΕΣΧΗ Λ.Σ. ότι καθιερώθηκε νομοθετικά , η ημέρα στελεχών Λ.Σ. εν ενεργεία και εν αποστρατεία η οποία είναι η 19η Μαρτίου, ημέρα ίδρυσης του Λιμενικού Σώματος (19-03-1919), με την καθιέρωση εκδηλώσεων την συγκεκριμένη ημέρα, και αυτό αποτελεί πρωτοβουλία όπως και το Μνημείο των πεσόντων, της ΛΕΣΧΗΣ Λ.Σ.\n1) Στον αγαπητό κ. Νικόλαο ΚΑΤΡΑΔΗ Πρόεδρος του Δ.Σ. και Διευθύνων σύμβουλος της εταιρίας ΚΑΤΡΑΔΗΣ – ΣΧΟΙΝΙΑ-ΝΑΥΤΙΛΙΑΣ Α.Β.Ε.Ε. ως δημιουργό της ανωτέρω υγιούς ελληνικής ναυτιλιακής βιομηχανίας στην Πατρίδα μας.\n2) Στον αγαπητό κ. Αθανάσιο ΜΑΡΤΙΝΟ Πρόεδρο Ναυτιλιακής Εταιρίας, για την μεγάλη ναυτιλιακή φιλανθρωπική και κοινωνική δράση του στην Πατρίδα μας, στην κοινωνία και στην Εκκλησία.\n3) Στον αγαπητό συνάδελφο Ναύαρχο Λ.Σ. Κων/νο ΣΤΑΜΑΤΗ για την σπουδαία συγγραφική και ποιητική του ικανότητα και έργο τόσο για το Λ.Σ. όσο και στην κοινωνία.\n4) Την δημοσιογράφο κ. Δάφνη Ματζιαράκη και τον Ανθ/ρχο Λ.Σ. κ. Κυριάκο ΠΑΠΑΔΟΠΟΥΛΟ Κυβερνήτη Π.Λ.Σ 602 του Κεντρικού Λιμεναρχείου Μυτιλήνης για την δραστηριότητα του Λιμενικού Σώματος στον τομέα της μετανάστευσης – Θαλάσσιας έρευνας και διάσωση στο Αιγαίο και την παρουσίαση ταινίας μικρού μήκους για τα ανωτέρω συμβάντα στον διεθνή διαγωνισμό OSCAR στο Χόλυγουντ-Λος Άντζελες της Αμερικής.\n5) και επίσης με πρωτοβουλία της ΛΕΣΧΗΣ Λ.Σ. και κατόπιν απόφασης του Αρχηγείου- Λιμενικού Σώματος βραβεύονται στελέχη Λ.Σ-ΕΛ.ΑΚΤ, που διακρίθηκαν κατά το προηγούμενο έτος κατά την εκτέλεση των καθηκόντων τους, για πράξεις εξαιρετικού θάρρους, γενναιότητας και προσφοράς τόσο στην υπηρεσία, όσο και στο κοινωνικό σύνολο.\nΚαι αναφέρομαι στους\nΑ) Πλοίαρχο Λ.Σ. Γεώργιο Καραγεώργο Διοικητή Υ.Ε.Μ. /Λ.Σ.\nΒ) Πλοίαρχο Λ.Σ. Σπυρίδων Ευαγγελίδη Διευθυντή ΔΙ.ΔΙ.ΝΑ.Λ./ Α.ΛΣ-ΕΛ.ΑΚΤ/ΥΝΑΝΠ\nΓ) Αντιπλοίαρχο Λ.Σ. Ευστάθιο Σκαλίμη Λιμενάρχη Νεάπολης Βοιών Λακωνίας\nΔ) Ανθ/ρχο Λ.Σ Δημήτριο Αδάμ Διοικητή Μ.Υ.Α./Α.ΛΣ-ΕΛ.ΑΚΤ/ΥΝΑΝΠ\nΕ) Ανθ/ρχο Λ.Σ. Νεκτάριο Μπίκο στέλεχος Δ.Ε.Μ./Α.ΛΣ-ΕΛ.ΑΚΤ/ΥΝΑΝΠ\nΣΤ) Επικελευστή Λ.Σ. Αντώνιο Λαλέχο μέλος πληρώματος Π.Α.Θ. 090 ¨ΓΑΥΔΟΣ¨.\nΖ) Επικελευστή Λ.Σ. Βασίλειο Ελευθερίου μέλος πληρώματος Π.Α.Θ. 090 ¨ΓΑΥΔΟΣ¨.\nΗ) Επικελευστή Λ.Σ. Στυλιανό Πάνου στέλεχος Δ.Ε.Μ./ Α.ΛΣ-ΕΛ.ΑΚΤ/ ΥΝΑΝΠ\nΕργοστάσιο παραγωγής σχοινιών ναυτιλίας υψηλών αντοχών – Αναγνωρισμένος οίκος δοκιμής αντοχής υλικών για εξοπλισμό πρόσδεσης και αγκυροβολίας. Το εργοστάσιο, το οποίο εδρεύει στο 69 χλμ Αθηνών –Λαμίας, αποτελεί ένα από τα πιο σύγχρονα της Ευρώπης. Χρησιμοποιώντας τις καλύτερες πρώτες ύλες χωρών της Δυτικής Ευρώπης, μπορεί και παράγει κάβους μονής και διπλής πλέξης. Όλοι οι κάβοι ανταποκρίνονται στις συστάσεις και τις προδιαγραφές μεγάλων οργανισμών. Προκειμένου να καλυφθούν οι ανάγκες της ναυτιλίας στον τομέα της καθοδικής προστασίας, δημιούργησαν το 1999 μία υπερσύγχρονη μονάδα παραγωγής ανοδίων αλουμινίου και ψευδάργυρου, η οποία αποτελείται από μηχανήματα εξελιγμένης τεχνολογίας. Στην κατηγορία των συρματοσχοίνων παρουσίασαν αξιόλογες βελτιώσεις με ευτυχή αποτελέσματα σε συνεργασία με διεθνή ερευνητικά κέντρα. Όλα τα συρματόσχοινα του Ομίλου Εταιριών «Κατράδης», τα οποία διαθέτει στο παγκόσμιο δίκτυο του, είναι αναγνωρισμένα από ABS και API. Η κίνηση αυτή ήλθε ως απόρροια της απαίτησης για συρματόσχοινα υψηλότερης αντοχής για γερανούς και γενικότερα ανυψωτικές μηχανές, ωθώντας τον Όμιλο Κατράδη δυναμικά στο χώρο. Ενώ επιπλέον αξίζει να υπογραμμιστεί και η συνεργασία με την αυστριακή Teufelberger στα συρματόσχοινα συμπαγών κλώνων. Επιπλέον συνεργάζονται με ένα μεγάλο δίκτυο εργοστασίων παραγωγής αγκυρών, καδένων και άλλων εξαρτημάτων καταστρώματος πλοίων, πιστοποιημένων από τους μεγαλύτερους νηογνώμονες, οι οποίοι εγγυώνται την ποιότητα των προϊόντων. Τα τελευταία χρόνια η εταιρεία δραστηριοποιείται και στον τομέα των λιμενικών έργων, στηριζόμενη στη γνώση και την εμπειρία των μεγάλων κατασκευαστικών οίκων εξωτερικού που εκπροσωπεί, καθώς και στο καταρτισμένο επιστημονικό προσωπικό μηχανολόγων, ναυπηγών και άλλων ειδικοτήτων. Στρατηγικά εγκατεστημένη πλησίον του λιμανιού του Πειραιά, τα κεντρικά γραφεία και οι αποθήκες του Ομίλου, ικανή να παρέχει τεχνική υποστήριξη σε όλες τις ναυτιλιακές, τεχνικές, κατασκευαστικές εταιρείες, που έχουν βάση τον Πειραιά, αλλά και την υπόλοιπη Ελλάδα και όλο τον κόσμο. Με ταχύτατα αναπτυσσόμενη παρουσία ανά τον κόσμο και το ευρύ πελατολόγιο να ανέρχεται σε πάνω από τρεις χιλιάδες πλοία, ο Όμιλος εταιρειών Κατράδης βρίσκεται σταθερά σε ηγετική θέση στο χάρτη του παγκόσμιου Service, τροφοδοσίας πλοίων, με ένα προσεκτικά επιλεγμένο δίκτυο αντιπροσώπων και συνεργατών. Ο Νικόλαος Κατράδης είναι ο πρόεδρος του Ομίλου εταιρειών Κατράδης. Με καταγωγή από τα Καρδάμυλα της Χίου, ο Νίκος Κατράδης ασχολήθηκε από μικρός με την επιχείρηση του πατέρα του, του αείμνηστου Κωνσταντίνου Κατράδη, ο οποίος εμπορευόταν σχοινιά και κάβους δίπλα στο λιμάνι του Πειραιά. Με το έμφυτο επιχειρηματικό του ταλέντο, αλλά και την διορατικότητά του κατάλαβε από πολύ νωρίς τις ανάγκες της ναυτιλίας για ποιοτικά προϊόντα και γρήγορη εξυπηρέτηση. Για αυτό το λόγο, αποφάσισε να μπει στο χώρο της βιομηχανίας συνάπτοντας συγχρόνως συνεργασίες διεθνώς, ώστε να μπορούν τα πλοία να προμηθεύονται τα προϊόντα του Ομίλου Κατράδη στα σημαντικότερα λιμάνια του κόσμου. Ο κύριος Νικόλαος Κατράδης έχει παντρευτεί την Κυρία Άννα Κατράδη και έχουν αποκτήσει δύο παιδιά την Μαρία – Παγώνα και τον Κωνσταντίνο.\nΕπειδή τόσο σε εμένα προσωπικά όσο και στα μέλη του Δ.Σ. της ΛΕΣΧΗΣ Λ.Σ. καθώς και στη ναυτιλιακή οικογένεια, είναι γνωστή η επιτυχημένη δραστηριότητα της Εταιρίας « ΚΑΤΡΑΔΗΣ» της ακραιφνώς Ελληνικής ναυτιλιακής βιομηχανίας αποφάσισε την ανακήρυξη ως επίτιμου μέλους της ΛΕΣΧΗΣ Λ.Σ. του Προέδρου του Ομίλου Εταιριών « ΚΑΤΡΑΔΗΣ» κ. Νικόλαο Κατράδη για το σημαντικό έργο στη ναυτιλία, και σας απονέμει την περγαμηνή της ανακηρύξεώς σας, ως και τον θυρεό της ΛΕΣΧΗΣ Λ.Σ. καθώς και τον τόμο της Ιστορίας Λ.Σ. μετά του σχετικού βιβλίου ποιημάτων Αξ/κών Λ.Σ.\nΕπίσης σας ευχαριστούμε θερμά για τη χορηγία σας για τη σημερινή εκδήλωση, και για τη συμπαράστασή σας στο έργο της ΛΕΣΧΗΣ Λ.Σ. Σας ευχόμεθα ολόψυχα υγεία προσωπική και οικογενειακή, δύναμη και πάντα επιτυχία στο έργο σας. Αγαπητέ κ Νικόλαε Κατράδη παρακαλείσθε να προσέλθετε για την απονομή.\nΠαρακαλείται ο κ. Υπουργός (ή ο Πρόεδρος ΛΕΣΧΗΣ Λ.Σ.), για την απονομή.\n(Σύντομη ομιλία του κ. Νικόλαου Κατράδη)\nΜία από τις σπουδαιότερες φυσιογνωμίες στον τομέα της φιλανθρωπικής δράσης ως και μεγάλων δωρεών στην πατρίδα μας θεωρείται ο κ. Αθανάσιος Μαρτίνος. Ανήκει στους κορυφαίους εφοπλιστές του κόσμου με ένα στόλο που ξεπερνά τα 34 δεξαμενόπλοια και φορτηγά πλοία. Μαζί με τα αδέλφια του διαθέτουν έναν από τους μεγαλύτερους στόλους παγκοσμίως, όμως ο κ. Αθανάσιος Μαρτίνος ξεχωρίζει για την μεγάλη του φιλανθρωπική δράση στην πατρίδα μας, θεωρείται δε ένας εκ των μεγάλων ευεργετών-δωρητών του Οικουμενικού Πατριαρχείου, του Πατριαρχείου Αλεξανδρείας με την ολοκληρωτική ανακαίνιση του μεγάλου μνημείου της Ροτόντας στο Κάιρο, δηλαδή της Ιεράς Μονής Αγ. Γεωργίου, όπου μαρτύρησε ο Άγιος.\nΕπίσης είναι πάμπολες οι δωρεές προς τα ευαγή και φιλανθρωπικά ιδρύματα της πατρίδας μας ως και η ανέγερση και η συντήρηση πολλών ιερών ναών και μονών, τόσο στην Ιερά Αρχιεπισκοπή Αθηνών όσο και στις Ιερές Μητροπόλεις της Εκκλησίας της Ελλάδος.\nΓνωστοί σε όλους μας είναι οι μεγάλοι ναοί της Αγίας Τριάδος στη Γλυφάδα, της Παναγίας Φανερωμένης στη Βουλιαγμένη, του Αγίου Στεφάνου στον ομώνυμο Δήμο Αγίου Στεφάνου Αττικής ως και πολλοί άλλοι σε όλο τον ελλαδικό χώρο.\nΟ κ. Αθανάσιος Μαρτίνος σπούδασε ναυτιλιακά και οικονομικά στην Αθήνα και το Λονδίνο. Από το 1991 διευθύνει την προσωπική ναυτιλιακή εταιρεία με έδρα την Γλυφάδα. Είναι παντρεμένος με την κα. Μαρίνα Μαρτίνου και έχουν παιδιά και εγγόνια.\nΔραστηριοποιείται με τη σύζυγό του σε έργα ευποιιας και κοινωνικής αλληλεγγύης μέσω της αστικής μη κερδοσκοπικής εταιρείας Πολιτιστικού και Κοινωφελούς έργου «ΑΙΓΕΑΣ».\nΕίναι δε με τα αδέλφια του, ιδρυτικά μέλη της εταιρείας κοινωνικής προσφοράς «ΣΥΝ-ΕΝΩΣΙΣ» της Ένωσης Ελλήνων Εφοπλιστών. Η θυγατέρα των Γεωργία Μαρτίνου είναι βουλευτής του υπόλοιπου Αττικής.\nΕπειδή οι ενέργειες και οι πρωτοβουλίες του αγαπητού κ. Αθανάσιου Μαρτίνου σε επίπεδο κοινωνικό, πολιτιστικό ως και φιλανθρωπικό είναι τεράστιες τόσο στην ελληνική κοινωνία, και στην εκκλησία, όσο και στην ελληνική ναυτιλία, αποφάσισε την ανακήρυξή σας ως επίτιμου μέλους της ΛΕΣΧΗΣ Λ.Σ. και σας απονέμει την περγαμηνή της ανακηρύξεώς σας, ως και τον θυρεό της ΛΕΣΧΗΣ Λ.Σ. καθώς και τον τόμο της Ιστορίας Λ.Σ. μετά του σχετικού βιβλίου ποιημάτων Αξ/κών Λ.Σ.\nΣας ευχόμεθα ολόψυχα υγεία προσωπική και οικογενειακή, δύναμη και πάντα επιτυχία στο έργο σας. Αγαπητέ κ Αθανάσιε Μαρτίνο παρακαλείσθε να προσέλθετε για την απονομή.\nΠαρακαλείται ο κ. Γενικός Γραμματέας του Υπουργείου Ναυτιλίας (ή άλλος) για την απονομή.\n(Σύντομη ομιλία του κ. Αθανασίου Μαρτίνου)\nΟ Κώστας Σταμάτης γεννήθηκε στο Βραχάτι Κορινθίας. Τελείωσε το Γυμνάσιο της Γενέτειράς του και σπούδασε πολιτικές επιστήμες στην Αθήνα και νομικά στη Θεσσαλονίκη. Περάτωσε τη Σχολή Ναυτικών Δοκίμων Σημαιοφόρων (1965), σταδιοδρόμησε ως Αξιωματικός του Λιμενικού Σώματος, από το οποίο αποστρατεύτηκε το 1992, με το βαθμό του Υποναυάρχου Λ.Σ. Ταξίδεψε ιδιωτικά και υπηρεσιακά σε όλον σχεδόν τον κόσμο. Στα Ελληνικά Γράμματα εμφανίστηκε με διηγήματα στη «Φιλολογική Βραδυνή» το 1959 και με ποιήματα στον κορινθιακό και αθηναϊκό τύπο.\nΑσχολήθηκε με την ποίηση, το διήγημα, το μυθιστόρημα, το δοκίμιο, τη νουβέλα, τη μελέτη, την ιστορία, τη βιογραφία, τις μεταφράσεις, το θέατρο, έγραψε ταινίες μικρού μήκους με επιτυχία. Το 1976 η ταινία μικρού μήκους «Η προστασία της θάλασσας» τιμήθηκε για το σενάριό της στο φεστιβάλ ταινιών μικρού μήκους της Καρθαγένης και επιμελήθηκε «Ανθολογίες» ποίησης και υπηρεσιακού περιεχομένου. Παράλληλα επιδόθηκε στην μελέτη του Ναυτικού και του Αστυνομικού Δικαίου και συνέγραψε πάνω από 20 επιστημονικές μελέτες, εγχειρίδια (Λιμενική Αστυνομία με 6 εκδόσεις, Αστυνομικό Δίκαιο, Κανονισμοί Λιμένος, Το καθεστώς της ρυπάνσεως της θάλασσας κ.α) και επιμελήθηκε κωδικοποιήσεις ναυτικής και ναυτιλιακής νομοθεσίας.\nΕίχε τη διεύθυνση και την επιμέλεια πέντε περιοδικών λογοτεχνικού και ναυτιλιακού περιεχομένου και διετέλεσε εκδότης διευθυντής του τριμηνιαίου πολύγλωσσου περιοδικού «Παγκόσμια Συνεργασία», στο οποίο φιλοξένησε συνεργασίες από όλο τον κόσμο. Από το 2006 διευθύνει το περιοδικό Λιμενικά Χρονικά της Ένωσης Αποστράτων Αξιωματικών Λ.Σ. Επίσης υπήρξε ο συντάκτης των κειμένων δύο εβδομαδιαίων ραδιοφωνικών εκπομπών : «Με τους Ναυτιλλομένους» και «Θαλασσινές Κουβέντες». Δίδαξε στη σχολή Λιμενικών Δοκίμων τα μαθήματα Λιμενική Αστυνομία και Ναυτικό Δίκαιο επί 22 χρόνια και πραγματοποίησε ομιλίες και συνεντεύξεις στο ραδιόφωνο και στην τηλεόραση.\nΣυνεργάζεται σε λογοτεχνικά έντυπα του εσωτερικού και στην Ιταλία. Έργα του μεταφράστηκαν στα: Αγγλικά, Γαλλικά, Γερμανικά, Ισπανικά, Ιταλικά, Πολωνικά, Τσεχοσλοβακικά, Ουγγρικά, Γιουγκοσλαβικά, Μεξικάνικα, Ινδικά, Σερβοκροάτικα και Ρώσικα. Ποιήματα, διηγήματα και άλλα κείμενά του περιλήφθηκαν σε Ανθολογίες και σε άλλες περιοδικές εκδόσεις στην Ελλάδα και στο εξωτερικό, τιμήθηκε με πολλές διακρίσεις, ιδίως στην Ιταλία, το 1997 καταχωρίστηκε στο βιβλίο ρεκόρ Γκίνες 1997 για την επί 35 χρόνια ενασχόλησή του με την «Βουκολική Ποίηση και Ζωή» και τη συγγραφή επάνω στο θέμα αυτό πέραν των 3.000 σελίδων, είναι μέλος πολλών διεθνών ακαδημιών και λογοτεχνικών Σωματείων, καθώς και μέλος της «Εθνικής Εταιρείας Ελλήνων Λογοτεχνών», του «Συνδέσμου Ελλήνων Ιστορικών Συγγραφέων», της «Εταιρείας Κορινθίων Συγγραφέων» κ.α.\nΛογοτεχνικά του Κώστα Μιχ. Σταμάτη περιλαμβάνουν:\nΕπειδή η συγγραφική και ποιητική δράση του Ναυάρχου Λ.Σ. Κων/νου Σταμάτη, τόσο στην Ελληνική κοινωνία όσο και στην παγκόσμια κοινότητα, για αυτό, το Δ.Σ. της ΛΕΣΧΗΣ Λ.Σ. αποφάσισε να απονείμει την περγαμηνή της τιμητικής αυτής διάκρισης, ως και τον θυρεό της ΛΕΣΧΗΣ Λ.Σ. καθώς και τον τόμο της Ιστορίας Λ.Σ. μετά του σχετικού βιβλίου ποιημάτων Αξ/κών Λ.Σ.\nΣας ευχόμεθα κε Ναύαρχε ολόψυχα υγεία προσωπική και οικογενειακή, δύναμη, και μακροημέρευση.\nΑγαπητέ κ. Ναύαρχε Λ.Σ. Κ. Σταμάτη, παρακαλείσθε να προσέλθετε για την απονομή.\nΠαρακαλείται ο κ. Γενικός Γραμματέας (ή άλλος) για την απονομή.\n(Σύντομη ομιλία του Ναυάρχου κ. Κωνσταντίνου Σταμάτη)\nΗ Δάφνη Ματζιαράκη, Ελληνίδα φοιτήτρια δημοσιογραφίας στο Πανεπιστήμιο Berkeley τιμήθηκε με όσκαρ από την Αμερικάνικη Ακαδημία Κινηματογραφικών Τεχνών και Επιστημών.\nΣτον διαγωνισμό πήραν μέρος φοιτητές από 286 πανεπιστήμια της Αμερικής και 95 ξένα πανεπιστήμια. Η Δάφνη Ματζιαράκη είναι ανάμεσα στους φοιτητές που τιμήθηκαν από την Ακαδημία Κινηματογράφου στον 43ο διαγωνισμό για το 2016. Η τελετή απονομής πραγματοποιήθηκε στις 22 Σεπτεμβρίου του 2016.\nΒραβεύτηκε στην κατηγορία ντοκιμαντέρ για το «4,1 miles», ένα φιλμ που παρουσιάζει μία μέρα από τη ζωή των στελεχών του Λιμενικού Σώματος που βρέθηκαν στη μέση της μεγαλύτερης ανθρωπιστικής κρίσης μετά τον Β’ Παγκόσμιο Πόλεμο.\nΤο ντοκιμαντέρ γυρίστηκε εξ ολοκλήρου στη Λέσβο και συγκεκριμένα πάνω στο σκάφος με κυβερνήτη τον Κυριάκο Παπαδόπουλο και το πλήρωμά του. Η Δάφνη Ματζιαράκη δήλωσε:\n«Πέρασα τρεις εβδομάδες πάνω στο σκάφος του Λιμενικού στη Λέσβο με καπετάνιο τον Κυριάκο Παπαδόπουλο. Έναν άνθρωπο που με έκανε να δω τη ζωή αλλιώς λόγω του κουράγιου, της δύναμης, του ήθους, της αφοσίωσης και της καλοσύνης του. Το αποτέλεσμα είναι το ντοκιμαντέρ μου «4,1 miles», στο οποίο ο Κυριάκος είναι ο κεντρικός ήρωας. Το ντοκιμαντέρ κέρδισε το βραβείο της Ακαδημίας Κινηματογράφου (όσκαρ) στην κατηγορία του».\nΤο ντοκιμαντέρ έκανε πρεμιέρα σε ένα από τα μεγαλύτερα φεστιβάλ κινηματογράφου στις ΗΠΑ, στο «Telluride» του Κολοράντο τον Δεκέμβριο του 2016.\nΤο ντοκιμαντέρ καταγράφει το προσφυγικό μέσα από ένα σκάφος του Λιμενικού με κυβερνήτη τον Κυριάκο Παπαδόπουλο και τα πλάνα είναι από μία μοναδική διάσωση στις 28 Οκτωβρίου του 2015.\nΤο «4,1 miles» είναι η απόσταση που χωρίζει τις ακτές της Λέσβου από τα τουρκικά παράλια. Το σκάφος του Π.Λ.Σ 602 όλο αυτό το διάστημα βρισκόταν παντού και έσωσε εκατοντάδες ανθρώπους, ανέσυρε όμως και αρκετούς νεκρούς μεταξύ των οποίων μικρά παιδιά. Μάλιστα, η νεαρή φοιτήτρια βρέθηκε στο σκάφος όταν ο κυβερνήτης Κυριάκος Παπαδόπουλος μαζί με την Ζωή Λειβαδίτου κατάφεραν να επαναφέρουν ένα βρέφος μόλις ανασύρθηκε από τη θάλασσα χωρίς τις αισθήσεις του.\nΑυτές τις συγκλονιστικές στιγμές κατέγραψε με τον φακό της η Δάφνη Ματζιαράκη, αποτυπώνοντας δραματικές επιχειρήσεις του Λιμενικού για να σώσει ζωές. Ο φακός της είναι ο αυτόπτης μάρτυρας της ανθρωπιάς στη Λέσβο.\nΤο ντοκιμαντέρ, εκτός από τις δραματικές διασώσεις, καταγράφει και τις προσωπικές στιγμές του Κυριάκου Παπαδόπουλου παρακολουθώντας την καθημερινότητά του που μοιράζεται ανάμεσα στη θάλασσα και την οικογένειά του. Καταγράφει στιγμές με τις κόρες του και τη σύζυγό του. Αποτελεί μια ματιά στη ζωή του ανθρώπου που χαρακτηρίστηκε ήρωας.\nΉδη, σύμφωνα με πληροφορίες, η εφημερίδα New York Times έχει εκδηλώσει ενδιαφέρον να αξιοποιήσει το ντοκιμαντέρ για να προβληθεί όχι πλέον ως μία φοιτητική εργασία, αλλά ως μεγάλη κινηματογραφική παραγωγή.\nΕπίσης σας γνωρίζουμε ότι το πλήρωμα του σκάφους Π.Λ.Σ 602 και ο κυβερνήτης Ανθυποπλοίαρχος Λ.Σ Παπαδόπουλος Κυριάκος έτυχαν βράβευσης από την Ακαδημία Αθηνών το έτος 2015 για το έργο και την προσφορά του Λιμενικού Σώματος και για τις εξαίρετες πράξεις υψηλής ανθρωπιστικής αξίας κατά τη διάρκεια επιχειρήσεων έρευνας και διάσωσης προσφύγων στο νησί της Λέσβου. Το δε έτος 2017 το ανωτέρω ντοκιμαντέρ «4,1 miles» προβλήθηκε σε ειδικά διοργανωμένη εκδήλωση του ΟΗΕ στην Αμερική για το έργο και την προσφορά του Λιμενικού Σώματος.\nΓια τα προαναφερόμενα, το ΔΣ της ΛΕΣΧΗΣ Λ.Σ απεφάσισε τη βράβευση της δημοσιογράφου κας Δάφνης Ματζιαράκη ως και τον κυβερνήτη-Ανθυποπλοίαρχο Λ.Σ κου Παπαδόπουλου Κυριάκου και απονέμει τους επαίνους βράβευσης μετά των θυρεών της ΛΕΣΧΗΣ Λ.Σ ως και τους τόμους της Ιστορίας Λ.Σ μετά των σχετικών βιβλίων ποιημάτων Αξιωματικών Λ.Σ.\nΟ κυβερνήτης Ανθυποπλοίαρχος Λ.Σ Κυριάκος Παπαδόπουλος θα παραλάβει με τα δικά του και της κας Δάφνης Ματζιαράκη που απουσιάζει στο εξωτερικό (Αμερική).\nΑγαπητέ κε Κυβερνήτα Ανθυποπλοίαρχε Παπαδόπουλε Κυριάκο παρακαλείσθε να προσέλθετε για την απονομή.\n(Σύντομη ομιλία Ανθυποπλοιάρχου κ. Παπαδόπουλου Κυριάκου)\nΠαρά τις όποιες δυσκολίες, το ΛΙΜΕΝΙΚΟ ΣΩΜΑ συνεχίζει το έργο του για την προστασία των θαλασσίων συνόρων της χώρας και της ανθρώπινης ζωής στη θάλασσα, ως και στην καταπολέμηση του οργανωμένου εγκλήματος και πιο συγκεκριμένα αναφέρομαι στον Πλοίαρχο Λ.Σ Γεώργιο Καραγεώργου, Διοικητή της Υπηρεσίας Εναερίων Μέσων (ΥΕΜ) του Λ.Σ-ΕΛ. ΑΚΤ, ο οποίος εκ μέρους των υπηρετούντων στελεχών της ΥΕΜ/ΜΕΛΣ, βραβεύεται για τη δραστηριότητα που επέδειξαν στο πεδίο ανάληψης τακτικής δράσης σε αποστολές του Αρχηγείου Λ.Σ-ΕΛ. ΑΚΤ και των Λιμενικών Αρχών της χώρας, αναλαμβάνοντας και εκτελώντας επιχειρήσεις υψηλού κινδύνου, στο πλαίσιο καταπολέμησης του οργανωμένου εγκλήματος.\nΓια την ανωτέρω δραστηριότητα το Δ.Σ της ΛΕΣΧΗΣ Λ.Σ κατόπιν απόφασης του Αρχηγείου Λιμενικού Σώματος απονέμει στον Πλοίαρχο Λ.Σ Γεώργιο Καραγεώργου ως Διοικητή ΥΕΜ/ΑΛΣ-ΕΛ. ΑΚΤ τον έπαινο της βράβευσης, μετά του θυρεού της ΛΕΣΧΗΣ Λ.Σ ως και τον τόμο της ιστορίας Λ.Σ μετά του σχετικού βιβλίου ποιημάτων Αξιωματικών Λ.Σ.\nΑγαπητέ κε συνάδελφε Πλοίαρχε Λ.Σ. Γεώργιε Καραγεώργο, παρακαλείσθε για την απονομή.\n(Σύντομη ομιλία Πλοιάρχου Λ.Σ. κ. Γεωργίου Καραγεώργου)\nΕυρύτατης κλίμακας επιχείρηση εντοπισμού και κατάσχεσης τεράστιας ποσότητας κατεργασμένης κάνναβης (σοκολάτα) που ξεπερνά τους 6 τόνους, έλαβε χώρα τον προηγούμενο μήνα Δεκέμβριο 2017 στη θαλάσσια περιοχή νότια της Κρήτης από το Λιμενικό Σώμα-Ελληνική Ακτοφυλακή.\nΕιδικότερα, μετά από αξιοποίηση πληροφοριών και συντονισμένης συνεργασίας της Διεύθυνσης Δίωξης Ναρκωτικών και Λαθρεμπορίου (ΔΙ.ΔΙ.ΝΑ.Λ.) του Αρχηγείου Λιμενικού Σώματος με υπηρεσίες του Γαλλικού Τελωνείου και παρά τις δυσμενείς καιρικές συνθήκες, πλοίο ανοιχτής θαλάσσης (ΠΑΘ) του Λ.Σ.-ΕΛ. ΑΚΤ, με επιβαίνοντες στελέχη της Μονάδας Υποβρυχίων Αποστολών (ΜΥΑ), κατευθύνθηκε στη θαλάσσια περιοχή νότια της Κρήτης για τον εντοπισμό του ύποπτου σκάφους για μεταφορά ναρκωτικών ουσιών, όπου και εντοπίστηκε το ρυμουλκό «ANDREAS», στο οποίο αποφασίστηκε και πραγματοποιήθηκε η άμεση ακινητοποίησή του με ρεσάλτο από τους εκπαιδευμένους βατραχανθρώπους του Λιμενικού Σώματος Ελληνικής Ακτοφυλακής. Υπόψη στο πλαίσιο εφαρμογής των κανόνων εμπλοκής για την ακινητοποίηση του ρυμουλκού, κρίθηκε απαραίτητη η εκτέλεση προειδοποιητικών βολών, διότι το πλήρωμα του ύποπτου σκάφους δεν υπάκουε στις δοθείσες εντολές.\nΕπίσης ευρύτατης κλίμακας επιχείρηση του Λιμενικού Σώματος έλαβε χώρα τον προηγούμενο μήνα στη θαλάσσια περιοχή Ιονίου και Αιγαίου Πελάγους.\nΚατά την εν λόγω επιχείρηση κατασχέθηκε ποσότητα ακατέργαστης κάνναβης βάρους περίπου 2 τόνων και εξαρθρώθηκε η εγκληματική οργάνωση εκ δέκα μελών της, οι οποίοι δραστηριοποιούνταν\nσυστηματικά στην θαλάσσια διακίνηση μεγάλων φορτίων ναρκωτικών ουσιών με ταχύπλοα σκάφη τα οποία επιτυγχάνουν εξαιρετικά υψηλές ταχύτητες.\nΓια τις ανωτέρω δραστηριότητες υψηλού κινδύνου και επιτυχίες του Λιμενικού Σώματος βραβεύονται τόσο ο Διευθυντής της Δίωξης Ναρκωτικών και Λαθρεμπορίου (ΔΙ.ΔΙ.ΝΑ.Λ), του Αρχηγείου Λιμενικού Σώματος-Ελληνικής Ακτοφυλακής Πλοίαρχος Λ.Σ. Σπυρίδων Ευαγγελίδης, για την πολύτιμη συμβολή του στην καταπολέμηση των ναρκωτικών, όσο και ο Διοικητής της Μονάδας Υποβρυχίων Αποστολών του Αρχηγείου Λιμενικού Σώματος-Ελληνικής Ακτοφυλακής Ανθυποπλοίαρχος Λ.Σ Δημήτριος Αδάμ, ως επικεφαλής όλων των υπηρετούντων στελεχών της Μονάδας για τη δραστηριότητα που επέδειξε στο πεδίο ανάληψης τακτικής δράσης σε αποστολές του Αρχηγείου Λιμενικού Σώματος-Ελληνικής Ακτοφυλακής, του Υπουργείου Ναυτιλίας ως και των Λιμενικών Αρχών της χώρας, αναλαμβάνοντας και εκτελώντας επιχειρήσεις υψηλού κινδύνου στο πλαίσιο καταπολέμησης του οργανωμένου εγκλήματος-διακίνησης ναρκωτικών ουσιών καθώς και εκτέλεσης εξειδικευμένων καταδύσεων για τη διαχείριση ναυαγίων.\nΕπίσης η Αμερικάνικη εφημερίδα Washington Post έγραψε πριν λίγες ημέρες, με επαινετικά λόγια για τη δραστηριότητα και τις επιτυχίες της ΜΥΑ/ΑΛΣ-ΕΛ.ΑΚΤ, με αφορμή το πρόσφατο συμβάν της κράτησης του υπό σημαία Τανζανίας φορτηγού πλοίου «Andromeda» στο λιμάνι του Ηρακλείου, το οποίο μετέφερε 29 κοντέινερ βάρους 490 τόνων εκρηκτικών επικινδύνων υλών, τα οποία πιθανόν να είχαν προορισμό τη Λιβύη για τρομοκρατικές ενέργειες.\nΤο ΔΣ της ΛΕΣΧΗΣ Λ.Σ κατόπιν απόφασης του Αρχηγείου Λιμενικού Σώματος απονέμει στους παραπάνω Αξιωματικούς τις βραβεύσεις, μετά των θυρεών της ΛΕΣΧΗΣ Λ.Σ ως και τους τόμους της ιστορίας Λ.Σ μετά των σχετικών βιβλίων ποιημάτων Αξιωματικών Λ.Σ.\nΑγαπητοί κύριοι συνάδελφοι Πλοίαρχε Λ.Σ. Σπυρίδων Ευαγγελίδη και Ανθυποπλοίαρχε Λ.Σ Δημήτρη Αδάμ, παρακαλείσθε να προσέλθετε για την απονομή.\n(Σύντομες ομιλίες Πλοιάρχου Λ.Σ. κ. Σπυρίδωνα Ευαγγελίδη και Ανθυποπλοίαρχου Λ.Σ κ. Δημητρίου Αδάμ)\nΣυνεχίζοντας τις βραβεύσεις οι έπαινοι απονέμονται στους α) Επικελευστή ΛΣ ΛΑΛΕΧΟ Αντώνιο και β) Επικελευστή ΛΣ ΕΛΕΥΘΕΡΙΟΥ Βασίλειο, αμφότεροι μέλη του πληρώματος ΠΑΘ 090 ¨ΓΑΥΔΟΣ¨ διότι την 25/11/2017 στα πλαίσια περιπολίας στα βορειοδυτικά Νήσου Κέρκυρας, εντοπίσθηκε μέσω θερμικής κάμερας, ύποπτο ταχύπλοο σκάφος να κινείται με μεγάλη ταχύτητα προς τα ελληνικά χωρικά ύδατα. Το ύποπτο ταχύπλοο σκάφος, μόλις αντιλήφθηκε την παρουσία του πλωτού σκάφους Λ.Σ., αντί να σταματήσει για έλεγχο, ξεκίνησε επικίνδυνους ελιγμούς, με σκοπό την εμβόληση του φουσκωτού του ΠΑΘ 090 ¨ΓΑΥΔΟΣ¨. Υπόψη στο φουσκωτό επέβαιναν μέλη του πληρώματος του ανωτέρω ΠΑΘ 090 ¨ΓΑΥΔΟΣ¨. Άμεσα ακολούθησε έντονη καταδίωξη που είχε σαν αποτέλεσμα δύο από τα μέλη του πληρώματος του πλωτού σκάφους ΛΑΛΕΧΟΣ Αντώνιος και ΕΛΕΥΘΕΡΙΟΥ Βασίλειος λόγω της υψηλής ταχύτητας του σκάφους και των επικίνδυνων ελιγμών του ύποπτου σκάφους και ενώ έγινε προσπάθεια να αποφευχθεί η σύγκρουση να βρεθούν στη θάλασσα, να τραυματιστούν και να μεταφερθούν στο Γενικό Κρατικό Νοσοκομείο Κέρκυρας.\nΤο ύποπτο σκάφος διέφυγε προς Αλβανία. Για την παραπάνω υπεράνθρωπη δραστηριότητα των, το Δ.Σ. της ΛΕΣΧΗΣ Λ.Σ., κατόπιν απόφασης του Αρχηγείου Λιμενικού Σώματος, απονέμει στους παραπάνω συναδέλφους Επικελευστή ΛΣ ΛΑΛΕΧΟ Αντώνιο και Επικελευστή ΛΣ ΕΛΕΥΘΕΡΙΟΥ Βασίλειο, τους επαίνους της βράβευσης μετά των θυρεών της ΛΕΣΧΗΣ Λ.Σ. ως και τους τόμους της Ιστορίας Λ.Σ., μετά των σχετικών βιβλίων ποιημάτων Αξιωματικών Λ.Σ.\nΑγαπητοί κ. Συνάδελφοι, παρακαλείσθε να προσέλθετε για την απονομή.\nΚε Γενικέ Γραμματέα ή Αρχηγέ ΓΕΕΘΑ ή ΓΕΣ ή ΓΕΑ ή ΓΕΝ ή εκπρόσωπε ή Σεβασμιώτατε, παρακαλείσθε για την απονομή.\n(Σύντομες ομιλίες Επικελευστή ΛΣ κ. Λαλεχού Αντωνίου και Επικελευστή ΛΣ κ. Ελευθερίου Βασιλείου)\nΠρότυπο Προϊσταμένου Λιμενικής Αρχής\nΘεωρούμε τον Αντιπλοίαρχο ΛΣ ΣΚΑΛΙΜΗ Ευστάθιο Προϊστάμενο Λιμενικής Αρχής Νεάπολης Βοιών Λακωνίας διότι:\nΑ) την 07/04/2017 συμμετείχε στην επιχείρηση που έλαβε χώρα στην θαλάσσια περιοχή νότια του Ακρωτηρίου Ταινάρου, στην νότια Πελοπόννησο και είχε σαν αποτέλεσμα την κατάσχεση ενός τόνου και 499 κιλών ακατέργαστης κάνναβης καθώς και την εξάρθρωση διεθνούς εγκληματικής οργάνωσης, τα μέλη της οποίας δραστηριοποιούντο στην μεταφορά με ταχύπλοα σκάφη μεγάλων ποσοτήτων ναρκωτικών ουσιών μεταξύ Αλβανίας, Ιταλίας και της Ελλάδος, με σκοπό την περαιτέρω διακίνηση τους στην Ευρώπη.\nΒ) Συμμετείχε την 11/08/2017 στην επιχείρηση που έλαβε χώρα στην ευρύτερη θαλάσσια περιοχή Νότια Κυθήρων που είχε σαν αποτέλεσμα τον εντοπισμό και την κατάσχεση περίπου δύο τόνων ναρκωτικών ουσιών και\nΓ) την 25/11/2017 συμμετείχε στην επιχείρηση που έλαβε χώρα στην θαλάσσια περιοχή του Ιονίου και Αιγαίου πελάγους και είχε σαν αποτέλεσμα την κατάσχεση ποσότητας ακατέργαστης κάνναβης 1,6 τόνων καθώς και την εξάρθρωση διεθνούς εγκληματικής οργάνωσης που δραστηριοποιείτο, στη θαλάσσια διακίνηση μεγάλων φορτίων ναρκωτικών ουσιών με ταχύπλοα σκάφη εξαιρετικά μεγάλης ιπποδύναμης.\nΓια τις παραπάνω δραστηριότητες το Δ.Σ. της ΛΕΣΧΗΣ Λ.Σ., κατόπιν απόφασης του Αρχηγείου Λιμενικού Σώματος, απονέμει στον παραπάνω Αξιωματικό Λ.Σ. τον έπαινο της βράβευσης μετά του θυρεού της ΛΕΣΧΗΣ Λ.Σ. ως και τους τόμους Ιστορίας Λ.Σ., μετά του σχετικού βιβλίου ποιημάτων Αξιωματικών Λ.Σ.\nΑγαπητέ κ. Συνάδελφε Αντιπλοίαρχε Λ.Σ Ευστάθιε Σκαλίμη Λιμενάρχα Νεάπολης Βοιών Λακωνίας, παρακαλείσθε να προσέλθετε για την απονομή.\n(Απονομή – Σύντομη ομιλία Αντιπλοιάρχου Λ.Σ. κ. Ευσταθίου Σκαλίμη)\n(Projector παίζει για τα στελέχη Λ.Σ. Ανθυποπλοίαρχο Λ.Σ Νεκτάριο Μπίκο και Επικελευστή ΛΣ Στυλιανό Πάνου)\nΣυνεχίζοντας τις τελευταίες βραβεύσεις μας, οι έπαινοι βράβευσης απονέμονται στους Ανθυποπλοίαρχο Λ.Σ ΜΠΙΚΟ Νεκτάριο και Επικελευστή ΛΣ ΠΑΝΟΥ Στυλιανό, στελέχη του τεχνικού συνεργείου της Διεύθυνσης Επιχειρησιακών Μέσων (Δ.Ε.Μ.) , διότι τα παραπάνω στελέχη Λ.Σ.-ΕΛ.ΑΚΤ, σε όφελος του δημοσίου συμφέροντος, πραγματοποιούν καθημερινά επισκευές ανά την επικράτεια με ζήλο, υπευθυνότητα και αποτελεσματικότητα. Μάλιστα η Δ.Ε.Μ. φρονεί ότι, η προσφορά τους κατά το έτος 2017, ήτο ανεκτίμητη.\nΓια τις παραπάνω δραστηριότητες το Δ.Σ. της ΛΕΣΧΗΣ Λ.Σ., κατόπιν απόφασης του Αρχηγείου Λιμενικού Σώματος, απονέμει στους παραπάνω βαθμοφόρους, τους επαίνους βράβευσης μετά των θυρεών της ΛΕΣΧΗΣ Λ.Σ. ως και τους τόμους της Ιστορίας Λ.Σ., μετά των σχετικών βιβλίων ποιημάτων Αξιωματικών Λ.Σ.\nΑγαπητοί κ. Συνάδελφοι, Ανθυποπλοίαρχε ΛΣ Νεκτάριε Μπίκο και Επικελευστή ΛΣ Στυλιανέ Πάνου, παρακαλείσθε να προσέλθετε για την απονομή.\n(Απονομές – Σύντομες ομιλίες Ανθυποπλοιάρχου ΛΣ κ. Νεκτάριου Μπίκου και Επικελευστή ΛΣ κ. Στυλιανού Πάνου)\nΑπό το βήμα αυτό, και για ενημέρωσή σας θα ήθελα να ευχαριστήσω τον μέχρι τώρα Πρόεδρο της Ε.Α.Α.Λ.Σ., Υποναύαρχο ΛΣ κ. Γεώργιο Καλαρώνη ο οποίος ήτο μέχρι πρότινος και μέλος του Δ.Σ. της ΛΕΣΧΗΣ Λ.Σ. για την πολυετή προσφορά του με πολλές επιτυχίες από την θέση που κατέχει, καθόσον η θητεία του ολοκληρώνεται. Ευχόμεθα ολόψυχα υγεία και καλή δύναμη.\nΕπίσης χαιρετίζομεν την υποψηφιότητα του Επιτίμου Αρχηγού Λ.Σ. Ναυάρχου Λ.Σ. κ. Θεοδόση Παπακωνσταντίνου ως Προέδρου της Ε.Α.Α.Λ.Σ. Ευχόμεθα ολόψυχα καλή επιτυχία στις επερχόμενες εκλογές (28/01/2018).\nΣας γνωρίζουμε ότι, μετά την ευλόγηση της πρωτοχρονιάτικης πίτας και της διανομής της, υπάρχουν δύο φλουριά, το ένα στην πίτα και το δεύτερο στα κομμάτια που θα σας διανεμηθούν.\nΕπιτ. Α.’ Υπαρχηγός Λ.Σ. Πρόεδρος ΛΕΣΧΗΣ Λ.Σ»\n“ΑΝΤΙΦΩΝΗΣΗ ΣΤΗ ΒΡΑΒΕΥΣΗ ΤΟΥ ΥΠΟΝΑΥΆΡΧΟΥ Λ.Σ. (ε.α.) ΚΩΣΤΑ ΜΙΧ.\nΣΤΑΜΑΤΗ ΑΠΟ ΤΗ ΛΕΣΧΗ ΛΙΜΕΝΙΚΟΥ ΣΩΜΑΤΟΣ, ΤΗΝ 19.00 ΩΡΑ ΤΗΣ 24ης\nΙΑΝΟΥΑΡΊΟΥ 2018, ΣΤΗ ΛΑΕΔ.\nΑγαπητέ κ. Πρόεδρε της Λέσχης Λιμενικού Σώματος,\nΣας συγχαίρω από καρδιάς για την οργάνωση αυτής της αποψινής λαμπρής\nεκδήλωσης, η οποία πλέον αποτελεί επιτυχημένο θεσμό και σημαντικό\nπανελλήνιο βήμα προβολής του έργου και της δράσης του Λιμενικού\nΣώματος, ως φορέα της μεγάλης Ελληνικής Εμπορικής Ναυτιλίας.\nΜε πολλή συγκίνηση σας εκφράζω τις πιο θερμές μου ευχαριστίες για τη\nβράβευσή μου, που αναφέρεται στην εν γένει πνευματική προσφορά μου\nστο Λιμενικό Σώμα, αλλά και στην ευρύτερη πνευματική ζωή του τόπου\nμας. Η βράβευση αυτή είναι πολυσήμαντη σε αξία και σε συμβολισμούς,\nγιατί προέρχεται μέσα από τα σπλάχνα του Λιμενικού Σώματος, στο οποίο\nείχα την τύχη να υπηρετήσω πάνω από 35 χρόνια.\nΑκόμη σας ευχαριστώ για τις ευγενικές και ενδιαφέρουσες προσρήσεις και\nεπισημάνσεις, τις οποίες απευθύνατε στην ταπεινότητά μου, για το\nλογοτεχνικό και όχι μόνον συγγραφικό μου έργο.\nΑσφαλώς αυτή η τιμητική διάκριση, που απονέμεται στο πρόσωπό μου,\nεπεκτείνεται και στη γενικότερη πνευματική προσφορά των Λιμενικών τόσο\nστην Εμπορική Ναυτιλία όσο και στην ελληνική πνευματική επιστήμη και\nζωή. Για την ιστορία αναφέρω ότι από την ίδρυση του Λιμενικού Σώματος\nτο 1919 μέχρι σήμερα, οι Λιμενικοί συγγραφείς έχουν συγγράψει 1.500\nπερίπου βιβλία και γύρω στις 9.000 μελέτες, κείμενα και άρθρα, που\nδημοσιεύτηκαν σε έγκυρα νομικά, ναυτιλιακά και άλλα έντυπα, τα οποία\nκαλύπτουν όλους τους σημαντικούς τομείς της αρμοδιότητας του Λιμενικού\nΣώματος, στο χώρο της Εμπορικής Ναυτιλίας και στην πνευματική ζωή της\nΜε τα έργα τους αυτά οι Λιμενικοί συγγραφείς διαμόρφωσαν τη θεωρία και\nτην πράξη του Δημοσίου και Ιδιωτικού Ναυτικού Δικαίου, την εφαρμογή\nτων Διεθνών Συμβάσεων στην περιοχή αρμοδιότητας του Λιμενικού Σώματος\nκαι κάλυψαν με την εμπειρία τους όλο το φάσμα του νομοθετικού\nπλαισίου, που αφορά στην Ελληνική Εμπορική Ναυτιλία, τον φορέα της και\nτους Έλληνες Ναυτικούς, ενώ δεν υστέρησαν στη λογοτεχνία, στην οποία\nέδωσαν το παρόν τους με ποίηση, μυθιστόρημα, θέατρο, διήγημα,\nταξιδιωτικές εντυπώσεις, αλλά και πλούσια καλλιτεχνική προσφορά, την\nοποία είχαμε την χαρά να συγκεντρώσουμε στον τόμο της Ανθολογίας «Παρά\nθίν’ αλός», που εξέδωσε το 1999 η Λέσχη Λιμενικού Σώματος.\nΓι’ αυτή την ιδιαίτερη προσφορά των στελεχών του Λιμενικού Σώματος, η\n«Ένωση Αποστράτων Αξιωματικών Λιμενικού Σώματος» και για να τιμήσει τη\nσυμπλήρωση 30 χρόνων από την ίδρυσή της το 1988, προέβη στην έκδοση\nβιβλίου του ομιλούντος, με τίτλο «Πνευματική προσφορά των Στελεχών του\nΛιμενικού Σώματος» από το 1919 μέχρι την 31η Δεκεμβρίου 2017, στο\nοποίο παρατίθενται οι τίτλοι βιβλίων, μελετών, δοκιμίων, κειμένων,\nάρθρων και κάθε μορφής δημοσιευμάτων των Στελεχών του Λιμενικού\nΕυγενικές Κυρίες, Εκλεκτοί Κύριοι,\nΩστόσο για να γράψει η ταπεινότητά μου αυτά τα 85 και βιβλία και τα\n1.300 κείμενα, κριτικές βιβλίου και άρθρα, που είδαν το φως της\nδημοσιότητας σε ελληνικά και ξένα έντυπα, χρειάστηκε μια μακρά και\nεπίπονη χρονική οδοιπορία, που ξεπέρασε σε διάρκεια τον μισόν αιώνα.\nΑυτός ο μακρύς χρόνος συνεχούς πνευματικής απασχόλησης, είχε μια πολύ\nσημαντική παράλληλη επίπτωση: έναν απέραντο ωκεανό μοναξιάς και\nστέρησης της παρουσίας μου κοντά στη σύζυγό μου Αγγελική και την κόρη\nμου Πηνελόπη, οι οποίες με σεβασμό και υπέρβαση θυσιών, στάθηκαν\nκαρτερικά κοντά μου επί τόσα χρόνια. Με βαθιά συγκίνηση, αλλά και\nχαρά, τη σημερινή βράβευσή μου τη μοιράζομαι μαζί τους και τους την\nαφιερώνω, σαν αντίδωρο της μεγάλης και ανυπόκριτης αγάπης τους.\nΧαιρετισμούς απηύθυναν Ο Υπουργός Ναυτιλίας και Νησιωτικής Πολιτικής κ. Παναγιώτης Κουρουμπλής και ο Αρχηγός του Λιμενικού Σώματος – Ελληνικής Ακτοφυλακής Αντιναύαρχος κ. Σταμάτης Ράπτης.\nΟι τυχεροί που κέρδισαν τα φλουριά είναι ο Αρχιπλοίαρχος Λ.Σ. κ. Αγησίλαος Αναστασάκος και η κ. Ερασμία Παπαδοπούλου.


Pieriasport-news.gr: ΔΕΥΑΚ – Δήμος Κατερίνης Ξεκίνησε η κατασκευή αγωγού ύδρευσης στην Τ.Κ. Π.Κεραμιδίου\nΔΕΥΑΚ – Δήμος Κατερίνης Ξεκίνησε η κατασκευή αγωγού ύδρευσης στην Τ.Κ. Π.Κεραμιδίου\nΣε εξέλιξη είναι οι εργασίες κατασκευής αγωγού ύδρευσης μήκους 2 χιλιομέτρων στην Τοπική Κοινότητα Παλαιού Κεραμιδίου.\nΟ αγωγός κατασκευάζεται από τη Δημοτική Επιχείρηση Ύδρευσης Αποχέτευσης Κατερίνης, για τη μεταφορά νερού από την υδρογεώτρηση της περιοχής, στη νέα δεξαμενή που έχει κατασκευάσει η ΔΕΥΑΚ.\nΗ ολοκλήρωση του έργου, αναμένεται να συμβάλει καθοριστικά στην επίλυση προβλημάτων που αντιμετωπίζει στην υδροδότησή της η Τοπική Κοινότητα Π. Κεραμιδίου, δήλωσε ο δήμαρχος Κατερίνης Κώστας Κουκοδήμος, ο οποίος επισκέφθηκε την περιοχή των εργασιών. «Η αντιμετώπιση των προβλημάτων ύδρευσης σε όλες τις κοινότητες του Δήμου, αποτελεί για τη διοίκησή μας προτεραιότητα, αφού άπτεται της βελτίωσης της καθημερινότητας των δημοτών», τόνισε χαρακτηριστικά ο δήμαρχος.\n«Η ΔΕΥΑΚ αξιοποιεί τις χρηματοδοτικές ευκαιρίες και σταδιακά αναβαθμίζει το επίπεδο παροχής υπηρεσιών σε όλες τις Κοινότητες. Η κατασκευή του έργου, αποτέλεσε πάγιο αίτημα των κατοίκων του Π. Κεραμιδίου» δήλωσε από την πλευρά του ο Διευθύνων Σύμβουλος της Επιχείρησης Δημήτρης Μορφακίδης.\nΣύμφωνα με τον προγραμματισμό, η κατασκευή του νέου αγωγού, αναμένεται να ολοκληρωθεί πριν το τέλος Μαρτίου.


Σασμός: Καθηλωτικό τo νέο trailer της σειράς (Video) - Soknews\nΣασμός: Καθηλωτικό τo νέο trailer της σειράς (Video)\nby Αννα Μακρή 25 Αυγούστου, 2021, 2:10 μμ\nΜία νέα ερωτική δραματική σειρά – υπερπαραγωγή για το πώς ο έρωτας μπορεί να νικήσει τη βεντέτα έρχεται τη νέα σεζόν στον ALPHA.\nΟ λόγος για τον πολυαναμενόμενο «Σασμό» ο οποίος πιθανότατα θα κάνει πρεμιέρα μέσα στον Οκτώβρη.\nΤο νέο trailer περιλαμβάνει αποσπάσματα των πρώτων επεισοδίων που μας βάζουν για τα καλά στο κλίμα και μας κάνει να παραδεχτούμε πως στις οθόνες μας θα παρακολουθήσουμε συγκλονιστικές ερμηνείες.\nΔύο οικογένειες σε σύγκρουση. Ένας ατέρμονος κύκλος αίματος συνεχίζεται και η παλιά βεντέτα ξυπνά σαν εφιάλτης. Η μνήμη των νεκρών ζητά εκδίκηση. Οι λέξεις ποτέ δεν είχαν αρκετή δύναμη για να περιγράψουν τόσο ακραία συναισθήματα. Και κάπου εκεί δύο νέοι, «μπουσουλώντας» στον έρωτα, δοκιμάζοντας την αγάπη, έρχονται αντιμέτωποι με τα συναισθήματά τους.\nΘα μπορούσε ο έρωτας να επιφέρει τη συμφιλίωση, τον πολυπόθητο «Σασμό»;\nΣτη σειρά πρωταγωνιστούν: Δημήτρης Λάλος, Ορφέας Αυγουστίδης, Χριστίνα Χειλά-Φαμέλη, Τάσος Νούσιας, Μαρία Πρωτόπαππα, Δημήτρης Ήμελλος, Μαριλίτα Λαμπροπούλου, Μιχάλης Αεράκης, Ευγενία Σαμαρά, Κώστας Νικούλι, Θανάσης Πατριαρχέας. Στον ρόλο της Καλλιόπης η Μαρία Τζομπανάκη, ενώ στον ρόλο της Γιαγιάς Ειρήνης η Ολγα Δαμάνη.\nΠαίζουν επίσης με αλφαβητική σειρά: Μιχάλης Αλικάκος, Γιώργος Αμούτζας, Δημήτρης Γεωργαλάς, Νεκταρία Γιαννουδάκη, Στέλλα Γκίκα, Πάνος Γκόγκος, Αλέξανδρος Δαβιλάς, Μαρία Δασκαλάκη, Ευφημία Καλογιάννη, Σταύρος Καραγιάννης, Ζαχαρίας Κεφαλογιάννης, Αλίνα Κωτσοβούλου, Βέρα Μακρομαρίδου, Δημήτρης Μαμιός, Εριέττα Μανούρη, Στάθης Μαντζώρος, Δανάη Παππά, Σπύρος Σαραφιανός, Μάνος Τσαγκαράκης, Σάντυ Χατζηϊωάννου, Στρατής Χατζησταματίου.\nPrevious article Σκιάθος: Αναγνωρίζετε την ηθοποιό με το κορμί αλφάδι;\nNext article Πέτρος Ίμβριος: Όλες οι γυναίκες ξαφνικά θυμήθηκαν ότι κάτι τους έχει συμβεί\nΚώστας Νικούλι – Σασμός: Ο ηθοποιός έδωσε spoiler για το μέλλον του Πετρή\nΣκιάθος: Αναγνωρίζετε την ηθοποιό με το κορμί αλφάδι;\nΠέτρος Ίμβριος: Όλες οι γυναίκες ξαφνικά θυμήθηκαν ότι κάτι τους έχει συμβεί


Ραχήλ Μακρή στην Επιτροπή Θεσμών και Διαφάνειας για την DIGEA A.E. | 1η Συνεδρίαση – ΡΑΧΗΛ ΜΑΚΡΗ\nΡαχήλ Μακρή στην Επιτροπή Θεσμών και Διαφάνειας για την DIGEA A.E. | 1η Συνεδρίαση\nPosted on 26 Νοεμβρίου, 2014 από Rachel Makri in ΕΠΙΤΡΟΠΗ ΘΕΣΜΩΝ ΚΑΙ ΔΙΑΦΑΝΕΙΑΣ // 0 Comments\nΣτην Αθήνα, σήμερα, ημέρα Τετάρτη 26 Νοεμβρίου 2014 και ώρα 17.15΄, συνεδρίασε στην Αίθουσα «Προέδρου Δημητρίου Γεωργ. Παπασπύρου» (150) του Μεγάρου της Βουλής η Ειδική Μόνιμη Επιτροπή Θεσμών και Διαφάνειας, υπό την προεδρία του Προέδρου αυτής, κ. Αναστασίου Νεράντζη, με θέμα ημερήσιας διάταξης την πρώτη συζήτηση επί του κύκλου των θεμάτων που έθεσε, προσφάτως, η Επιτροπή Τηλεοπτικών Σταθμών Κεντρικής Μακεδονίας, σχετικά με «τον τρόπο δραστηριοποίησης της DIGEA A.E. και την οικονομική πρακτική της εταιρίας απέναντι στους τηλεοπτικούς σταθμούς της Περιφέρειας Κεντρικής Μακεδονίας», καθώς και κάθε άλλου θέματος σχετιζόμενο με αυτό.\nΡΑΧΗΛ ΜΑΚΡΗ : Ευχαριστώ κύριε Πρόεδρε.\nΕπειδή αναφερθήκατε στην Κοζάνη μου δίνετε την ευκαιρία, να σας μεταφέρω ποιοι είναι οι προβληματισμοί των υπευθύνων. Γιατί η Κοζάνη, έχει δύο τηλεοπτικούς σταθμούς, το WEST CHANNEL και τον FLASH, οι οποίοι εκπέμπουν σε όλη την Δυτική Μακεδονία. Δηλαδή καλύπτουν την Φλώρινα, την Καστοριά και τα Γρεβενά. Τι λένε λοιπόν οι αρμόδιοι; Οι αρμόδιοι λένε ότι, το κόστος είναι τεράστιο ότι η εικόνα θα είναι χαμηλότερης ποιότητας, από ότι η εικόνα στην Αθήνα ή αλλού. Ότι πολλά σημεία θα είναι τυφλά, το ανέφερε και η κυρία Κανέλλη και συμφωνώ, και ότι θα κληθούν στο τέλος οι δήμοι και η περιφέρεια να καλύψουν αυτό το κόστος και να βάλουν οι ίδιοι του πομπούς.\nΤο κακό είναι όπως λένε οι ίδιοι, ότι εάν κλείσει ένα κανάλι θα πρέπει το κόστος να ισομεριστεί στους υπόλοιπους. Και όπως καταλαβαίνετε αν κλείσει το ένα από τα δύο, θα πρέπει να πληρώσει αυτός που μένει γιατί, δεν υπάρχει δυνατότητα στην περιφέρεια να έχεις και πολλά κανάλια. Εγώ θέλω να σας υποβάλω κάποιες ερωτήσεις, που θα ήθελα να μου απαντήσετε και αν θέλετε μπορώ να σας τις καταθέσω εάν δεν μπορείτε τώρα να τις απαντήσετε θα μπορούσαμε και γραπτώς ίσως.\nΘα ήθελα να ρωτήσω εάν αληθεύει ότι η DIGEA, επιδιώκει να εισπράξει από τους περιφερειακούς σταθμούς της Κεντρικής Μακεδονίας, 612.000 ευρώ ετησίως και ότι σύμφωνα με όσα έχει υπογράψει το Υπουργείο Μεταφορών, ενώ αυτή ζητάει 612.000 ευρώ αυτά τα οποία θα μπουν στον κρατικό κορβανά, στα δημόσια ταμεία, θα είναι 21.000 ευρώ.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου πρώην Προέδρου Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Δεν γνωρίζω απολύτως τι ποσά ζητάει εγώ έχω φύγει εδώ και ένα χρόνο, νομίζω ότι η επόμενη διοίκηση που έχει υπογράψει σύμβαση παραχώρησης και ξέρει τα ποσά μπορεί να το πιστοποιήσει.\nΡΑΧΗΛ ΜΑΚΡΗ : Εγώ θα συνεχίζω τις ερωτήσεις, γιατί δεν γνωρίζω τι γνωρίζετε ή όχι. Εάν αληθεύει ότι η Εθνική Επιτροπή Τηλεπικοινωνιών, κατέθεσε ασφαλιστικά μέτρα κατά των περιφερειακών καναλιών, της Κεντρικής Μακεδονίας στα οποία ζητούσε την έκδοση προσωρινής διαταγής, προκειμένου να σταματήσουν οι σταθμοί της εκπομπής του ψηφιακού σήματος, μέσω των άλλων παροχών δικτύου πλην της DIGEA.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου πρώην Προέδρου Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Δεν το γνωρίζω αυτό, αλλά αν το έκανε καλώς το έκανε κατά την άποψη μου, γιατί πρέπει να σταματήσει αυτή η μεταβατική περίοδος, ενόψει του switch-off, εφόσον αυτή η περιοχή έκλεισε με το μεταβατικό καθεστώς, ορθώς θα το έκανε. Δεν το γνωρίζω αλλά νομίζω ότι θα έπρεπε να το κάνει.\nΖΩΗ ΚΩΝΣΤΑΝΤΟΠΟΥΛΟΥ : Με συγχωρείτε, ωστόσο η Επιτροπή μας αυτό μάλλον δεν το γνωρίζετε, με ομόφωνη απόφαση την προηγούμενη εβδομάδα, διαβίβασε σχετικό αίτημα και την ανησυχία της και προς τον Υπουργό, και φαντάζομαι και προς την Ε.Ε.Τ.Τ. που διορίζεται από την κυβέρνηση πλέον, αφού άλλαξε το καθεστώς.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου πρώην Προέδρου Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Αυτό βεβαίως πρέπει να έγινε αλλά γι αυτό δεν μπορώ να απαντήσω εγώ. Τι έκανε η τωρινή διοίκηση, γιατί εγώ έχω φύγει εδώ και ένα χρόνο.\nΡΑΧΗΛ ΜΑΚΡΗ : Όποτε κι εγώ συνεχίζοντας κύριε Πρόεδρε, εγώ έχω λάβει ένα χαρτί που είναι από τη Γραμματεία Θεσμών και Διαφάνειας, το οποίο λέει ότι σήμερα θα συνεδριάσει με θέμα ημερήσιας διάταξης, Πρώτη συζήτηση επί του κύκλου των θεμάτων που έθεσε προσφάτως, Επιτροπή Τηλεοπτικών Σταθμών της Κεντρικής Μακεδονίας σχετικά με τον τρόπο δραστηριοποίησης της DIGEA A.E και την οικονομική πρακτική της εταιρείας απέναντι στους τηλεοπτικούς σταθμούς, της Περιφέρειας Κεντρικής Μακεδονίας.\nΈτσι λογικά, θεωρώ ότι ως Βουλευτής έλαβα μια τέτοια κλήση για την Επιτροπή, ότι θα συζητηθεί ένα τέτοιο θέμα, είμαι προετοιμασμένη για να θέσω ερωτήσεις οι οποίες έχουν σχέση με το θέμα αυτό. Επομένως θεωρώ ότι αυτό το χαρτί, δεν ήρθε μόνο στους Βουλευτές αλλά έχει διανεμηθεί και στους αρμόδιους που ήρθαν να μας ενημερώσουν. Αν τώρα εδώ, μας λένε ότι είναι αναρμόδιοι και δεν γνωρίζουν θα έπρεπε να έρθει ο αρμόδιος Υφυπουργός.\nΑΝΑΣΤΑΣΙΟΣ ΝΕΡΑΝΤΖΗΣ (Πρόεδρος της Επιτροπής) : Σε επόμενη φάση. Θα κληθεί και η DIGEA, θα κληθεί ο αρμόδιος Υπουργός, και η Ε.Ε.Τ.Τ. με την παρούσα διοίκηση. Γι αυτό λέμε είναι η πρώτη συνεδρίαση.\nΡΑΧΗΛ ΜΑΚΡΗ : Εντάξει, παρόλα αυτά εγώ θα συνεχίσω να θέτω τα ερωτήματα μου. Το επόμενο ερώτημα είναι γιατί η Εθνική Επιτροπή Τηλεπικοινωνιών, κόπτεται όπως φαίνεται για τα κέρδη μεγάλων και ορισμένων καναλιών, τα οποία συμμετέχουν στην DIGEA έναντι των περιφερειακών καναλιών. Δείχνει ότι υπάρχει μια γενική εμμονή, στα περιφερειακά ΜΜΕ σε βάρος τους και υπέρ κάποιων συγκεκριμένων καναλιών. Δημιουργεί κάποιες υποψίες σε όλους μας.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου πρώην Προέδρου Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Αυτό κοιτάξτε είναι μια εκτίμηση σας, δεν μπορώ να σας πω αν κόπτεται ή όχι εγώ αυτό που ξέρω είναι ότι η Ε.Ε.Τ.Τ. παγίως, επί της δική μας διοίκησης αλλά θεωρώ και επί της διαδόχου κόπτεται για την τήρηση της νομιμότητας. Δεν κόπτεται για την προάσπιση του συμφέροντος κανενός διότι, σε κάθε περίπτωση έχει να εξισορροπήσει διάφορα συμφέροντα.\nΚατά συνέπεια, εφαρμόζει το νόμο και τις αποφάσεις του ελληνικού κράτους.\nΑΓΓΕΛΟΣ ΣΥΡΙΓΟΣ (Γενικός Γραμματέας Πληθυσμού και Κοινωνικής Συνοχής, πρώην Αντιπρόεδρος Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)) : Από την ώρα που έχει βγει ο DIGEA, ως ο πάροχος δικτύου εκ των πραγμάτων, τα περιφερειακά κανάλια δεν μπορούν να εκπέμπουν μόνα τους όπως είχαν συνηθίσει ως τώρα. Πρέπει υποχρεωτικώς, να χρησιμοποιήσουν το δίκτυο του εθνικού παρόχου.\nΡΑΧΗΛ ΜΑΚΡΗ : Ναι αλλά, εάν η DIGEA ζητάει 612.000 ευρώ στην Κοζάνη που έχει δύο κανάλια, αντιλαμβάνεστε ότι είναι αδύνατον να καλύψουν ένα τόσο μεγάλο κόστος.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου πρώην Προέδρου Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Πόσο ήταν το κόστος;\nΑΓΓΕΛΟΣ ΣΥΡΙΓΟΣ (Γενικός Γραμματέας Πληθυσμού και Κοινωνικής Συνοχής, πρώην Αντιπρόεδρος Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)) : Να σας πω κάτι, εάν τότε τα κανάλια αυτά τους ζητάει θεωρώ ένα τόσο μεγάλο ποσό, δεν δικαιολογείται από το μοντέλο, δεν το έχω κατά νου ανά περιοχή αλλά η δυνατότητα που είχαν αυτά τα κανάλια, της Φλώρινας και της Κοζάνης ήταν η περιοχή 4, ήταν να γίνουν οι ίδιοι πάροχοι δικτύου πληρώνοντας 59.000.\nΑν είχαν πληρώσει 59.000 ευρώ, θα είχαν πάρει τη συχνότητα και θα την είχαν αναπτύξει όπως αυτοί νομίζουν. Κατά συνέπεια, αυτό είναι κάτι που μπορεί να τους το αντιστρέψει στις διοικήσεις, αφού εσείς κύριοι στα μικρά κανάλια γιατί δεν δώσατε τις 59.000 να έχετε τι δικό σας δίκτυο, να μην εξαρτάστε από κανένα άλλο. Το οποίο ισούται με 328 ευρώ το μήνα αντικειμενικά, αλλά πρέπει να υπολογίζουμε πάντοτε το κόστος αναπτύξεως και συντηρήσεως του δικτύου, ηλεκτροδοτήσεως, ενοικιάσεων για τους φόρους και προσωπικού. Αλλιώς, η τιμή που θα τους αναλογούσε θα ήταν 328 ευρώ το μήνα.\nΡΑΧΗΛ ΜΑΚΡΗ : Οπότε αληθεύει ότι το βασικό επιχείρημα της Εθνικής Επιτροπής Τηλεπικοινωνιών ήταν ότι, πρέπει να συνεχιστεί η ψηφιακή μετάβαση με τον ένα μόνο πάροχο δικτύου, που κέρδισε το ψηφιακό τηλεοπτικό φάσμα που είναι η εταιρεία της DIGEA, γιατί η εταιρεία αυτή είχε ζημιά από την εκπομπή των περιφερειακών καναλιών;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου πρώην Προέδρου Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)):Ξέρετε κάτι, αυτό που αληθεύει είναι ότι όποιος παίρνει μια άδεια, φυσικά η αίτηση θα πρέπει θα προασπίσει το κάθε αδειούχο. Είτε είναι ο DIGEA, είτε ο Α΄ είτε ο Β΄ και οι περιφερειακοί σταθμοί της Μακεδονίας να ήταν το ίδιο θα έκανε φυσικά. Η νομοθεσία του ελληνικού κράτους κάνει, πήρε μια άδεια πλήρωσε ένα τίμημα, κάνει ένα συγκεκριμένο roll-out, η αίτηση βάσει του νόμου έχει την υποχρέωση να επιβλέψει το πώς γίνεται η ανάπτυξη του roll-out του δικτύου, και φυσικά αυτό θα πρέπει να κάνει. Αν δεν το έκανε θα ήταν παράβαση καθήκοντος Ε.Ε.Τ.Τ.\nΡΑΧΗΛ ΜΑΚΡΗ: Επειδή είπατε ότι δεν γνωρίζετε ότι υπάρχει κατάθεση ασφαλιστικών μέτρων από πλευράς των περιφερειακών καναλιών της Κεντρικής Μακεδονίας. Εδώ, έχω συγκεκριμένες καταγγελίες, στις οποίες λένε ότι έχουνε προσφύγει με ασφαλιστικά μέτρα και ότι το Δικαστήριο δεν πείστηκε για αυτό το επιχείρημα. Απέρριψε τα ασφαλιστικά μέτρα και ότι το Δημοτικό Συμβούλιο της Θεσσαλονίκης ψήφισε ομόφωνα την μη συμμετοχή του TV100 στη DEGEA και η απόφαση ανατράπηκε με οριακή πλειοψηφία, τέσσερα έναντι τριών στο Δ.Σ. του καναλιού. Αυτό δεν σας το κάνω ως ερώτηση, γιατί είπατε ότι δεν έχετε καν γνώση αν κατέθεσε ασφαλιστικά μέτρα.\nΌμως, πρέπει να γνωρίζετε και θέλω να μου απαντήσετε, αν αληθεύει ότι στον πλειοδοτικό διαγωνισμό για τις συχνότητες του ψηφιακού φάσματος, δεν έχει τη δυνατότητα να συμμετέχει κανένας άλλος στην ουσία, γιατί είχαν τεθεί πολυάριθμες διατάξεις και προδιαγραφές που ήταν αδύνατον να τις καλύψει κάποιος άλλος στην Ελλάδα και οι οποίες στην ουσία, όπως καταγγέλλεται, φωτογράφιζαν τη DEGEA που ήταν σαν έχουν γράψει ακριβώς το τι έχει.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Προέδρος Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Κοιτάξτε, αυτό είναι κάτι που έχει ακουστεί. Εγώ, αυτό που έχω να πω είναι το εξής, ότι οι προδιαγραφές οι οποίες ετέθησαν είναι διεθνείς, δηλαδή, είναι τα διεθνή πρότυπα τα οποία εφαρμόζονται σε κάθε χώρο. Έχω να πω ότι έγιναν τρεις Δημόσιες διαβουλεύσεις όπου και οι προδιαγραφές διαβουλεύτηκαν. Δεν βγήκε κανείς να πει, κύριοι αυτή η προδιαγραφή που θέτετε είναι φωτογραφική και δεν μπορούμε να καλύψουμε. Αντίθετα, βγήκαν κάποιοι, αν θυμάμαι, που είπαν ότι η εγγυητική επιστολή είναι υψηλή, οπότε είπαμε χαμηλώσουν λίγο για να μπορούν να συμμετέχουν κ.λπ.. Η Ε.Ε.Τ.Τ., τουλάχιστον, στο προκαταρκτικό στάδιο που είχε την εποπτεία, έκανε ότι μπορούσε για να διευκολύνει τη συμμετοχή, αλλά εκ του αποτελέσματος προέκυψε ότι κανείς δεν ήρθε να συμμετάσχει.\nΝα σας πω και κάτι τελευταίο. Η περιφερειακή άδεια είναι κάτι το οποίο επιβάλλαμε στον εθνικό πάροχο. Θα μπορούσαμε να μην το είχαμε επιβάλει.\nΡΑΧΗΛ ΜΑΚΡΗ: Ωστόσο θα πρέπει να γνωρίζετε, αφού ξέρετε την σύμβαση, ότι υπάρχει ένας όρος, ότι εάν είναι μόνο ένας τότε δεν ακυρώνεται ο διαγωνισμός και μπορεί να συνεχιστεί. Μπορείτε να μας πείτε γιατί ακριβώς έχει γίνει αυτό; Είπατε προηγουμένως ότι είσαστε νομικός, άρα γνωρίζετε πολύ καλύτερα από εμένα, ότι αυτό είναι παραβίαση. Δεν υπάρχει διαγωνισμός Δημοσίου, ο οποίος θα προβλέπει τέτοιους όρους. Δηλαδή, την περίπτωση της συμμετοχή μόνο ενός, γιατί ο διαγωνισμός σε αυτές τις περιπτώσεις, το γνωρίζετε ότι ακυρώνεται και επαναλαμβάνεται για να υπάρχει ευρύτερη συμμετοχή για λόγους δημοσίου συμφέροντος και ανταγωνισμού. Βέβαια, δεν αντίκειται μόνο στην Εθνική νομοθεσία, αλλά αντίκειται και στο Ευρωπαϊκό δίκαιο, γιατί υπάρχει σαφής Οδηγία που ορίζει ότι πρέπει να ακυρωθεί.\nΕπομένως, έχει συναφθεί μια συμφωνία μεταξύ της DEGEA και του Ελληνικού Δημοσίου που στην ουσία μόνο και μόνο από αυτόν τον όρο είναι άκυρη, καθώς δεν υπάρχει κανένας συμμετέχοντας και μπήκε ένας όρος, ότι ακόμα και αν είναι ένας δεν θα ακυρώνεται ο διαγωνισμός. Υπάρχει, δηλαδή, πρόβλημα σε περίπτωση προσφυγής κάποιου στα Ευρωπαϊκά Δικαστήρια ή στην Ευρωπαϊκή Επιτροπή Ανταγωνισμού, που θεωρώ ότι θα ζητήσει αμέσως εξηγήσεις από τη χώρα μας για παραβίαση του ανταγωνισμού.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Προέδρος Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Να απαντήσω και στα δύο ερωτήματά σας.\nΚαταρχάς, δεν είναι ο μόνος νομικός. Υπάρχουν επιφανέστεροι νομικοί στην αίθουσα, οπότε, λοιπόν, δεν διεκδικώ το αλάθητο. Αυτό που μπορώ να σας πως το πρώτο κομμάτι είναι το εξής. Το Συμβούλιο της Επικρατείας έχει πει ότι και ένας να συμμετέχει δεν υπάρχει πρόβλημα. Δηλαδή, δεν προβλέπεται ότι η συμμετοχή ενός και μόνο συμμετέχοντος είναι λόγος ακύρωσης του διαγωνισμού, κατά συνέπεια ήταν απολύτως νόμιμη αυτή η διαδικασία. Σε περίπτωση που ακυρωνόταν, αντιλαμβάνεστε ότι θα υπήρχε ένα ευρύτερο ζήτημα και η όποια Κυβέρνηση θα ήταν υπόλογη έναντι του συμμετέχοντος, ο οποίος πρέπει να κάνει τη μετάβαση.\nΜη λησμονάτε, ότι αν δεν ερχόταν κανένας θα επιτύχει η διαδικασία της δημοπράτησης των πολυπλεκτών ένα προς ένα. Αν και πάλι δεν ερχόταν κανένας, το όλο εγχείρημα της μετάβασης θα ήταν στον αέρα. Δηλαδή, φτάσαμε να έχουμε ασφυκτικά χρονοδιαγράμματα και να εξαρτόμαστε από όποιον πάροχο. Βρέθηκε ένας που είναι πρόθυμος να κάνει αυτή διαδικασία για τους λόγους που εξηγήσαμε, για να μεταφέρει ακριβώς τα περιεχόμενα του. Μακάρι να υπήρχε μια πλατφόρμα, εγώ θα ήμουν ευχαρίστως μέτοχος σε αυτή, η οποία θα μπορούσε να μεταφέρει όλα τα περιεχόμενα και να έχει εύρος κ.λπ.. Δεν υπήρχε κανένας άλλος.\nΣχετικά με το θέμα της προσφυγής στην Ευρωπαϊκή Επιτροπή Ανταγωνισμού, αυτή η προσφυγή είχε γίνει με μια επερώτηση, σχετικά με τη συμμετοχή ενός και μοναδικού παρόχου και στις 13 Οκτωβρίου του 2014 δόθηκε μια απάντηση της Επιτρόπου της κυρία Κρουζ, η οποία είναι Αντιπρόεδρος της Ευρωπαϊκής Επιτροπής και τέως Επίτροπος για την Ψηφιακή Ατζέντα, η οποία, λέει, μεταξύ άλλων «το γεγονός ότι μόνο ένας φορέας εκμετάλλευσης δικτύου συμμετείχε στη δημοπρασία και απέκτησε δικαιώματα χρήσης ραδιοσυχνοτήτων, δεν αντιβαίνει στο δίκαιο της Ε.Ε., ούτε αποκλείει τον ανταγωνισμό μεταξύ παρόχων και περιεχομένου». Είναι δημοσιευμένη και σας παραπέμπω στις 13 Οκτωβρίου του 2014, στο Ευρωπαϊκό Κοινοβούλιο.\nΡΑΧΗΛ ΜΑΚΡΗ: Προφανώς, είναι ερώτηση Ευρωβουλευτή. Μπορείτε να μας πείτε το όνομά του;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Προέδρος Εθνικής Επιτροπής Τηλεπικοινωνιακών και Ταχυδρομείων (Ε.Ε.Τ.Τ.)): Βεβαίως. Στις 29 Αυγούστου του 2014 ήταν ο κ. Κώστας Χρυσόγονος, ο οποίος είπε το εξής: «Ελευθερία και πολυφωνία της ενημέρωσης στην Ελλάδα. Το σύνολο των δικαιωμάτων χρήσης ραδιοσυχνοτήτων εθνικής και περιφερειακής κάλυψης παραδόθηκε αντί ελάχιστου τιμήματος για περίοδο 15 ετών στην εταιρία «DEGEA ψηφιακός πάροχος Α.Ε.», μοναδική υποψήφια στον σχετικό διαγωνισμό. Τον Αύγουστο του 2014 επιτράπηκαν με νόμο 4279/2014, οι συμπράξεις μεταξύ επιχειρήσεων ηλεκτρονικών μέσων μου είναι της αυτής μορφής και οργάνωση, λειτουργία και έλεγχος περισσότερων της μιας επιχειρήσεων μέσων ενημέρωσης στο πλαίσιο ομίλου μέσων, μέσω συνδεδεμένων επιχειρήσεων. Αυτές οι εξελίξεις βλάπτουν τον ανταγωνισμό και την πολυφωνία στα μέσα οπτικοακουστικής ενημέρωσης, κατά παράβαση του άρθρου 11, παράγραφος 2, του χάρτη θεμελιωδών δικαιωμάτων, την ανάγκη κατοχύρωσης της πολυφωνίας κ.λπ.. Ενόψει των παραπάνω, ερωτάται η Επιτροπή τι μέτρα σκοπεύει να λάβει, ώστε να προστατεύσει την ελευθερία των μέσων ενημέρωσης, την πολυφωνία και τον υγιή ανταγωνισμό των ραδιοτηλεοπτικών μέσων στην Ελλάδα». Αυτό μπορείτε να βρείτε στο διαδίκτυο, από την ιστοσελίδα που του Ευρωπαϊκού Κοινοβουλίου. Άρα, η μεν ερώτηση βρίσκεται στις 29 Αυγούστου 2014, η δε απάντηση βρίσκεται στις 13 Οκτωβρίου. Η απάντηση δεν καλύπτει μόνο αυτό. Είναι ολόκληρη παράγραφος και αν θέλετε μπορείτε να σας την δώσω.\n( Καταθέτει το σχετικό έγγραφο στα πρακτικά)\nΡΑΧΗΛ ΜΑΚΡΗ: Σας ευχαριστώ. Αν μπορείτε να την καταθέσετε στα πρακτικά, ώστε να διανεμηθεί σε όλους τους βουλευτές. Οπότε, μια και διαβάσατε την ερώτηση του Ευρωβουλευτή, εγώ σας ρωτώ αφού γνωρίζετε. Η Κυβέρνηση έβαλε μια αστεία τιμή εκκίνησης που είναι 18,3 εκατομμύρια ευρώ και είναι το ίδιο ερώτημα που θέτει και ο κ. Χρυσόγονος, για την 15ετη εκμετάλλευση του συνόλου του φάσματος του ψηφιακής τηλεόρασης στα 240 MHz, στην οποία και αναδείχθηκε πανηγυρικά στην ουσία πλειοδότης, ελλείψει αντιπάλου, η DEGEA. Αν αληθεύει ότι το ψηφιακό μέρισμα, δηλαδή, το φάσμα συχνοτήτων των 72 MHz στην ίδια περιοχή συχνοτήτων, παραχωρήθηκε μετά από δέκα γύρους δημοπρασιών στις τρεις εταιρείες κινητής τηλεφωνίας για 15 χρόνια εκμετάλλευσης, έναντι 309 εκατομμυρίων ευρώ. Αν αληθεύει ότι οι κυβερνητικοί έδωσαν για το ίδιο χρονικό διάστημα και στην ίδια περιοχή συχνοτήτων, φάσμα 240 MHz για 18,3 εκατομμύρια ευρώ στη DEGEA, ενώ για τις εταιρείες κινητής τηλεφωνίας 72 MHz για 309 εκατομμύρια και γιατί αυτά τα 309 εκατ. δεν έχουν εγγραφεί στον προϋπολογισμό του 2014 και αν αυτό έγινε με απαίτηση της τρόικας;\n(Συνέχεια ομιλίας κ. ΡΑΧΗΛ ΜΑΚΡΗ)\nΣτην ουσία, έπρεπε να έχουν παραχωρηθεί στο Τ.Α.Ι.ΠΕ.Δ και να διατεθούν για την αποπληρωμή του χρέους, σύμφωνα με αυτά που έχουν υπογράψει. Γνωρίζετε ότι ό,τι έσοδα υπάρχουν δεν πηγαίνουν στο δημόσιο κορβανά, πηγαίνουν κατευθείαν στο Τ.Α.Ι.ΠΕ.Δ. και από ‘κει στο δημόσιο χρέος.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)):Κυρία Μακρή, θα μου επιτρέψετε να πω, ότι το τελευταίο σκέλος της ερώτησής σας είναι, μάλλον, για τον Υπουργό Οικονομικών. Δεν θα ήθελα να απαντήσω. Δεν έχω αυτή την ιδιότητα, ούτε έχω τις γνώσεις, ούτε τις δυνατότητες να χειριστώ τέτοια ζητήματα.\nΣε κάθε περίπτωση, αληθεύει το γεγονός, ότι τα 72 MHZ από τα 790.862 δόθηκαν ψηφιακό μέρισμα στην κινητή τηλεφωνία έναντι 380. επίσης, αληθεύει κάτι, το οποίο δεν με ρωτήσατε, ότι επί της δικής μας θητείας, το Νοέμβριο του 2011, δώσαμε ένα άλλο φάσμα στην κινητή τηλεφωνία με 380,5, ενώ το Τ.Α.Ι.ΠΕ.Δ. είχε προϋπολογίσει 270 εκατ.. Εμείς ξεπεράσαμε τον στόχο κατά 110,5%. Δεν περιμένω να μας αποδώσει κανένας γι’ αυτό τα εύσημα. Νομίζω ότι είναι σκόπιμο να λέγεται, ότι εδώ δόθηκε μικρότερο και εκεί το ξεπεράσαμε, κατά 110,5%.\nΖΩΗ ΚΩΝΣΤΑΝΤΟΠΟΥΛΟΥ: Αυτό λέει πολλά και για το Τ.Α.Ι.ΠΕ.Δ..\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ακριβώς. Και για τον Υπουργό Οικονομικών, ο οποίος προτού γίνει καν η διαδικασία, μας ζητούσε να του δώσουμε τα χρήματα. Του είπαμε, «περιμένετε, κύριε Υπουργέ, να κάνουμε τη διαδικασία, να πάρουμε πρώτα τα χρήματα και μετά θα σας τα δώσουμε». Χαρακτηριστικά, κατά τη διαδικασία της δημοπρασίας είχε έρθει εκπρόσωπος του Τ.Α.Ι.ΠΕ.Δ., Στον οποίο είπα να βγει έξω από την αίθουσα, για να μην υπάρξει καμία ακυρότητα. Του είπα χαρακτηριστικά, «περιμένετε κύριε, να τα πάρουμε και θα σας δώσουμε.\nΖΩΗ ΚΩΝΣΤΑΝΤΟΠΟΥΛΟΥ: Ποιος εκπρόσωπος του Τ.Α.Ι.ΠΕ.Δ. ήταν, αν έχετε την καλοσύνη;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ο κ. Ταμπρατζής είχε έρθει.\nΖΩΗ ΚΩΝΣΤΑΝΤΟΠΟΥΛΟΥ: Ο κ. Ταμπρατζής. Ο, εν συνεχεία, παραιτηθείς.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ο οποίος ήρθε από ενδιαφέρον.\nΖΩΗ ΚΩΝΣΤΑΝΤΟΠΟΥΛΟΥ: Βέβαια, το ενδιαφέρον είναι οξυμμένο σε αυτές τις περιπτώσεις.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Σε κάθε περίπτωση, λοιπόν, αληθεύει το γεγονός, ότι τα 18,3 αναλογεί σε άλλη περιοχή του φάσματος με άλλη αξία. Νομίζω, δεν χρειάζεται να επιμείνω περισσότερο σε αυτό. Είναι άλλη ζώνη, άλλη αξία, άλλες δυνατότητες, άλλες προοπτικές εκμετάλλευσης.\nΤο τελευταίο κομμάτι, όπως σας είπα, δεν ξέρω αν εγγράφει στον Προϋπολογισμό ή όχι. Πάντως, ξέρω ότι 400 εκατ. ψηφιακό μέρισμα υπήρχαν στο Μνημόνιο, το οποίο εμείς διαβάσαμε. Σας βεβαιώνω, ότι το διάβασαμε πάρα πολύ προσεκτικά.\nΖΩΗ ΚΩΝΣΤΑΝΤΟΠΟΥΛΟΥ: Λέτε για τον κ. Χρυσοχοΐδη, που δεν το διάβασε;\nΡΑΧΗΛ ΜΑΚΡΗ: Είναι αλήθεια, ότι στις 23 Φεβρουαρίου 2012 παραδόθηκε η μελέτη της ανάλυσης «Emation» με θέμα «Τελική Έκθεση για το Ελληνικό Υπουργείο Μεταφορών, Υποδομών και Δικτύων -Δικαιώματα Ιδιοκτησίας στο Φάσμα των UHF και των 2,6 GHZ;».\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ότι παραδόθηκε ναι. Το τότε παραδόθηκε δεν ξέρω. Δεν το παρέλαβε εγώ μέχρι το 2012.\nΡΑΧΗΛ ΜΑΚΡΗ: Και είναι αυτής της εταιρίας;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ναι, το 2012 ήταν αυτή η μελέτη.\nΡΑΧΗΛ ΜΑΚΡΗ: Οπότε, η μελέτη εκπονήθηκε, όπως αναφέρεται στη σύντομη έκθεσή της από την ανάλυση « motion limited» για λογαριασμό της ελληνικής Κυβέρνησης και εξετάζει την κατανομή των δικαιωμάτων στην κυριότητα του φάσματος των UHF από 470 μέχρι 862 MHZ και 2,6 GHZ στην Ελλάδα. Αυτό αληθεύει; Το γνωρίζετε;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ναι, βεβαίως. Δεν είναι μόνο αυτό το θέμα. Είναι ορισμένα στρατηγικά ζητήματα. Δηλαδή, πώς θα αξιοποιηθεί το φάσμα.\nΡΑΧΗΛ ΜΑΚΡΗ: Αυτό θα ήθελα να μου πείτε, εάν λαμβάνει υπόψη τη δυνητική αξία του ψηφιακού φάσματος.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Σε βάθος εικοσαετίας και όχι με στοιχεία ταμειακής λογικής, αλλά στοιχεία για οφέλη, παράπλευρα, θέσεις εργασίας, Φ.Π.Α., κ.λπ.. Είναι στρατηγική μελέτη. Δεν είναι αποτίμηση του φάσματος.\nΑΓΓΕΛΟΣ ΣΥΡΙΓΟΣ (Γενικός Γραμματέας Πληθυσμού και Κοινωνικής Συνοχής, πρώην Αντιπρόεδρος της Εθνικής Επιτροπής Τηλεπικοινωνιών και Ταχυδρομείων Ε.Ε.Τ.Τ.): Ο κ. Κανέλλος, εννοεί ότι το κρίσιμο σημείο δεν ήταν πόσα θα μπούνε από το διαγωνισμό στο ταμείο του ελληνικού Κράτους. Είναι ένα σύνολο παραγόντων, που αποφέρει οικονομικά οφέλη στην ελληνική οικονομία. Αυτά αποτιμά η έκθεση.\nΡΑΧΗΛ ΜΑΚΡΗ: Ωστόσο, εγώ που έχω την έκθεση στα χέρια μου, βλέπω ότι υπάρχει αποτίμηση 10,3 δισ. € για την ανάλυση φάσματος 470 μέχρι 790 MHZ για την επίγεια ψηφιακή τηλεόραση. Η έκθεση αποτιμά αυτό το ποσό. Ταυτόχρονα, έχω δει και δημοσιεύματα, στα οποία αναφέρεται ότι η αποτίμηση για τα δεκαπέντε έτη και εκχώρηση σε τηλεοπτικούς σταθμούς ανέρχεται στα 715 εκατ. €. Το ερώτημα είναι γιατί η Κυβέρνηση παραχώρησε το φάσμα στην DIGEA έναντι των 18 εκατομμυρίων ευρώ;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Σε κάθε περίπτωση, εμείς λέμε, ότι είναι αποτιμήσεις των συμβούλων.\nΡΑΧΗΛ ΜΑΚΡΗ: Άρα, με επιβεβαιώνετε, ότι ήταν η αποτίμηση τεράστια;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Όχι. Αυτό που επιβεβαιώνω, είναι ότι αυτές οι μελέτες στρατηγικής βλέπουν τα παράπλευρα οφέλη σε βάθος εικοσαετίας. Δεν θυμάμαι, ακριβώς, αυτό που λέτε, αλλά δεν ζητήθηκε από αυτή την Εταιρεία, εξ όσων θυμάμαι και σε κάθε περίπτωση το Υπουργείο μπορεί να σας το επιβεβαιώσει, να αποτιμηθεί το φάσμα. Είπε ότι αν το φάσμα το δώσεις εκεί, θα έχεις αυτά τα οφέλη. Αν το δώσεις σε μία άλλη χρήση, θα έχεις αυτό. Αν γίνει αυτό, αν γίνει το άλλο, κ.λπ..\nΚαι αυτό που είπατε, για τη ζώνη 470, είναι μία τεράστια ζώνη. Αυτή τη στιγμή, εφόσον το ρωτάτε, αρχίζει μία δεύτερη συζήτηση για το τι θα γίνει από τα 790 και κάτω παγκοσμίως, αλλά είναι, τελείως, άλλο πράγμα.\nΑΓΓΕΛΟΣ ΣΥΡΙΓΟΣ (Γενικός Γραμματέας Πληθυσμού και Κοινωνικής Συνοχής, πρώην Αντιπρόεδρος της Εθνικής Επιτροπής Τηλεπικοινωνιών και Ταχυδρομείων Ε.Ε.Τ.Τ.): Η έκθεση αυτή δεν αποτιμούσε το διαγωνισμό. Δεν έλεγε ότι τόσο θα στοίχιζε ο διαγωνισμός, Είναι το σύνολο των παραγόντων, τα οποία λαμβάνονται υπόψη.\nΡΑΧΗΛ ΜΑΚΡΗ: Ωστόσο, θα πρέπει να σας πω, ότι στις 26 Απριλίου του 2014 κατέθεσα επίκαιρη ερώτηση στον Υπουργό Μεταφορών και του ζήτησα να μου απαντήσει, αν υπάρχει τέτοια έκθεση, την οποία αναλύσαμε προηγουμένως και μου απάντησε ότι δεν υπάρχει τέτοια έκθεση. Εσείς συμμερίζεστε την άποψη του Υπουργού;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Εγώ δεν είμαι εδώ, για να συμμεριστώ την άποψη κάποιου ή όχι. Εγώ γνωρίζω ότι αυτή η μελέτη έχει γίνει, έχει πληρωθεί από το προϋπολογισμό της Ε.Ε.Τ.Τ.. Έχω υπογράψει εγώ την πληρωμή της, είναι 400.000 και, φυσικά, υπάρχει.\nΡΑΧΗΛ ΜΑΚΡΗ: Τελικά μου λέτε, ότι στην ουσία δεν υπάρχει προσδιορισμός τιμής τέλους χρήσης.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Όχι, δεν σας λέω αυτό. Σας λέω ότι αυτή η μελέτη έγινε. Σας λέω ότι η μελέτη έγινε για λογαριασμό άλλου φορέα. Δεν την κάναμε εμείς. Δεν μπορώ να θυμάμαι τι περιείχε η μελέτη.\nΡΑΧΗΛ ΜΑΚΡΗ: Είναι μία σημαντική μελέτη και ήσασταν υπεύθυνος γι’ αυτήν. Επομένως, δεν μπορεί να μην γνωρίζετε για ένα τόσο τεράστιο θέμα και για τους όρους της σύμβασης.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Κυρία Μακρή, εμείς πληρώσαμε, απλώς, τη μελέτη για λογαριασμό του Υπουργείου.\nΡΑΧΗΛ ΜΑΚΡΗ: Ναι, αλλά όταν ήρθε στην Επιτροπή σας, δε τη μελετήσετε; Είσαστε και ειδικός.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ένας σύμβουλος μπορεί να λέει το οτιδήποτε. Ας πούμε, ότι υπήρχε αποτίμηση του φάσματος για 791 εκατ. και ερχόταν μια διοίκηση της Ε.Ε.Τ.Τ. και έλεγε να δώσουμε 791 εκατομμύρια ευρώ. Τι θα γινόταν; Όταν όλος ο τζίρος είναι 250.000 €, θα έδιναν τέσσερις φορές τον τζίρο τους, για να πάρουν ένα δικαίωμα και μετά θα πτώχευαν; Ο κάθε σύμβουλος μπορεί να κάνει οποιαδήποτε εκτίμηση θέλει.\nΡΑΧΗΛ ΜΑΚΡΗ: Τελικά, στη μελέτη ξέρετε αν προσδιορίστηκε η τιμή τέλους χρήσης; Ναι ή όχι;\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών κα ι Ταχυδρομείων (Ε.Ε.Τ.Τ.)): Σας είπα ότι η μελέτη απ’ ό,τι θυμάμαι δεν απευθυνόταν σε εμάς.\nΡΑΧΗΛ ΜΑΚΡΗ: Οπότε δεν γνωρίζετε.\nΛΕΩΝΙΔΑΣ ΚΑΝΕΛΛΟΣ (Καθηγητής Πανεπιστημίου, πρώην Πρόεδρος της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.)): Ο Πρόεδρος της Ε.Ε.Τ.Τ. δεν διαβάζει όλες τις μελέτες. Γίνονται δεκάδες μελέτες. Έριξα μία ματιά και μετά αυτή πήγε στη Διεύθυνση Φάσματος ενημερωτικά, οπότε νομίζω ότι το Υπουργείο μπορεί να σας πει, ακριβώς, μέσω των αρμοδίων στελεχών -και ούτε νομίζω ότι ο ίδιος Υπουργός μπορεί να πει τις λεπτομέρειες, τι περιείχε αυτή η μελέτη και για ποιο λόγο η τιμή ήταν διαφορετική από τις προβλέψεις κ.λπ..\nΕγώ μπορώ να σας πω, ότι η μελέτη υπάρχει και ότι ήταν στρατηγικού χαρακτήρα, παράλληλες δράσεις, παράπλευρα οφέλη κ.λπ..\nΡΑΧΗΛ ΜΑΚΡΗ: Ευχαριστώ πολύ για τις απαντήσεις.


Τα καλύτερα επιχειρηματικά ξενοδοχεία - Samar Island\nΤα καλύτερα επιχειρηματικά ξενοδοχεία - Samar Island, Φιλιππίνες\nSamar Island - Επιχειρηματικά ξενοδοχεία\nΕιδοποίηση τιμών: Samar Island: Οι τιμές ξενοδοχείων είναι σταθερές. Είναι η κατάλληλη στιγμή για να κάνετε κράτηση!\nΝο 1 από 2 επιχειρήσεις για σχέση ποιότητας-τιμής: Samar Island - Επιχειρηματικά ξενοδοχεία\nΝο 2 από 2 επιχειρήσεις για σχέση ποιότητας-τιμής: Samar Island - Επιχειρηματικά ξενοδοχεία\nSamar Island: Άλλα ξενοδοχεία εκεί κοντά (9)\nΝο 306 από 927 ξενοδοχεία: Λουζόν\nΝο 411 από 927 ξενοδοχεία: Λουζόν\nΝο 355 από 927 ξενοδοχεία: Λουζόν\n28,7 χλμ. από Samar Island\nΝο 662 από 927 ξενοδοχεία: Λουζόν\n28,8 χλμ. από Samar Island\nΝο 140 από 1.517 ειδικά καταλύματα: Λουζόν\n29,4 χλμ. από Samar Island\nΝο 141 από 927 ξενοδοχεία: Λουζόν\nΝο 288 από 927 ξενοδοχεία: Λουζόν\nΝο 44 από 927 ξενοδοχεία: Λουζόν\n40,4 χλμ. από Samar Island\nΝο 453 από 927 ξενοδοχεία: Λουζόν


atheofobos2: Δεκεμβρίου 2013\nΌπως και πέρσι έτσι και φέτος στο Πάρκο Αναψυχής της Ακαδημίας Πλάτωνος πραγματοποιούνται για τρίτη χρονιά, οι Εικαστικοί Διάλογοι 2013.\nΑυτοί πραγματοποιούνται από τη Στέγη Γραμμάτων και Τεχνών του Ιδρύματος Αλέξανδρος Σ. Ωνάσης μέσω του Επιχειρησιακού Προγράμματος «Εκπαίδευση και Δια Βίου Μάθηση», το οποίο χρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από Εθνικούς Πόρους και φέτος τιμούν την επέτειο των 150 χρόνων από τη γέννηση και των 80 χρόνων από το θάνατο του μεγάλου ποιητή Κ. Π. Καβάφη (1863 – 1933).\nΈτσι ένας περίπατος στο πάρκο γίνεται ταξίδι ανάμεσα σε έργα σύγχρονων Ελλήνων και ξένων εικαστικών, που πραγματεύονται την παρουσία της αρχαίας ελληνικής σκέψης στην ποίησή του.\nΈργα νέα και πρωτότυπα που δημιουργήθηκαν μέσω της χρήσης νέων τεχνολογιών (προβολές βίντεο, ηλεκτρονικών εικόνων ή φωτογραφιών, animation κ.λπ.) παρουσιάζονται μέσα σε ειδικές απλές αρχιτεκτονικές κατασκευές σαν και αυτή που φαίνεται στην παραπάνω φωτογραφία.\nΤο πάρκο έχει πολλές εισόδους αλλά στο τέρμα της οδού Τριπόλεως στην συμβολή με την Κρατύλου είναι η κεντρική του είσοδος.\nΌσοι δεν ξέρουν που βρίσκεται, εάν βάλουν στο GPS είτε την οδό Τριπόλεως είτε την οδό Κρατύλου, που είναι στο εξωτερικό του πάρκου, θα το βρούν εύκολα.\nΗ έκθεση θα είναι μέχρι τις 7 Ιανουαρίου καθημερινά από τις 12.00-18.00\nΣτο περυσινό ποστ μου Η ΑΚΑΔΗΜΙΑ ΠΛΑΤΩΝΟΣ ΚΑΙ ΟΙ ΕΙΚΑΣΤΙΚΟΙ ΔΙΑΛΟΓΟΙ 2012, μπορείτε να δείτε στο χάρτη που βρίσκεται ακριβώς ,να διαβάσετε σχετικά με την Ακαδημία Πλάτωνος και να δείτε φωτογραφίες από αυτήν.\nΣτους φετινούς Εικαστικούς Διαλόγους 10 νέοι στην ηλικία Έλληνες και ξένοι καλλιτέχνες που ασχολούνται με την ηλεκτρονική εικόνα προσέγγισαν με μέσα από την δική τους εικαστική γλώσσα τον ποιητικό λόγο του Καβάφη.\nΜερικά από τα έργα ήσαν αρκετά ενδιαφέροντα ενώ άλλα όχι.\nΑναφέρω μερικά από αυτά που μας κίνησαν το ενδιαφέρον.\nOracle του Γιώργου Ταχιαρχόπουλου\nΕίναι μία σύνθεση εικόνων από το Αρχαιολογικό και Επιγραφικό Μουσείο με 9 διαφορετικές γραμμές από διαφορετικά ποιήματα του Καβάφη χρησιμοποιώντας απαγγελίες ποιημάτων του από το αρχείο του Καβάφη.\nΈνα χαριτωμένο στιγμιότυπο ήταν όταν κατά την προβολή μπήκε μέσα ένας πατέρας με ένα μικρό σε καρότσι και ένα μεγαλύτερο αγοράκι μαζί του. Στις συνεχείς απορίες του πιτσιρικά τι είναι αυτό που βλέπουν ο πατέρας εξηγούσε ότι βλέπουμε εικόνες με αρχαίους Έλληνες και τα έργα τους.\nΟπότε εύλογη προέκυψε η απορία του μπόμπιρα : Καλά μπαμπά, ξεβράκωτοι κυκλοφορούσαν; !!\nΕδώ ας σταθώ Μαριάννα Χριστοφίδου.\nΣτο βίντεο αυτό έχουν ενοποιηθεί σε ένα συνεχές αργά κινούμενο πλάνο φωτογραφίες από ένα βιβλίο του 1881 στις οποίες απεικονίζονται άτακτα τόσο χρονολογικά όσο και τοπογραφικά τα ευρήματα από ανασκαφές που έκανε στην Κύπρο την περίοδο 1876-79 ο Major Alexander Palma di Cesnola.\nΚαι τόση έντασις σ΄ ελληνική φρασεολογία Μαρία Βαρελά.\nΟ στίχος είναι από το ποίημα Ούτος Εκείνος (1909)\nΑπό τα 150 αναγνωρισμένα του έργα σε μια βάση δεδομένων μέσω ενός αλγοριθμικού μηχανισμού εντοπίζονται οι λέξεις που επαναλαμβάνονται. Αυτές είναι που εκφράζουν σημεία της ψυχοσύνθεσης του, οράματα, ιδανικά ή και νευρώσεις του.\nΤο βίντεο παραθέτει τις λέξεις αυτές και οι σχεδιαστικές παράμετροι της σύνθεσης της εικόνας εξαρτώνται υπολογιστικά από την συχνότητα τους στο κείμενο.\nΜία ανασκαφή/ Μια ανάγνωση (Ενώπιον του Αγάλματος του Ενδυμίωνος) Rick Myers\nΣε συνεργασία με την Υπηρεσία Συντήρησης Μνημείων Ακρόπολης συλλέχτηκαν μικρά θραύσματα Πεντελικού μαρμάρου από τις πρόσφατες εργασίες συντήρησης του Παρθενώνα. Με σκόνη από αυτά γράφτηκε το κείμενο μιας μετάφρασης του παραπάνω ποιήματος επάνω σε μια μεμβράνη τεντωμένη σε πάνω από δύο ηχεία. Τα ηχητικά κύματα από την ανάγνωση μιας διαφορετικής μετάφρασης του ιδίου ποιήματος αποσυνθέτουν την οπτική απόδοση του κειμένου.\nΤην εμορφιά έτσι πολύ ατένισα Joana Hatjithomas & Khalil Joreige\nΈχοντας σαν αφετηρία το ποίημα Περιμένοντας τους Βαρβάρους βλέπουμε εικόνες από την Βηρυττό όπου και βρίσκονται οι δημιουργοί του.\nΑντιόχεια -Θεοδωρόπουλος Γιάννης\nΑπ΄τον καιρό -Έρικα Σκούρτη\nΠρός την τράπεζα του μέλλοντος Θοδωρής Προδρομίδης\nΑστικό φωτοστέφανο-Βασίλης Ψάρρας\nΤο έγραψε μετά από πολλή σκέψη ο αθεόφοβος στις 9:23 π.μ. 2 σχόλια:\nΤο έγραψε μετά από πολλή σκέψη ο αθεόφοβος στις 8:53 π.μ. 22 σχόλια:\nεμείς με αφραγκία\nκαι συ στην Μαλαισία.\nΣυνήθως οι αγωνιστές που θυσιάζονται για τις ελευθερίες του λαού,όπως πχ ο Λαμπράκης γίνονται είδωλα μετά τον θάνατο τους.\nΑυτές τις μέρες όμως το Πανελλήνιο απέκτησε ένα γνήσιο ολοζώντανο είδωλο που μας εμπνέει και μας καθοδηγεί στους αγώνες μας.\nΤον Μιχάλη Λιάπη!\nΟ αγωνιστής Λιάπης με το παράδειγμα του να μην πληρώσει τα τέλη κυκλοφορίας του αυτοκινήτου του μπήκε μπροστάρης στον αγώνα που τόσοι ανώνυμοι αγωνιστές κάνουν με το πρωτοπόρο και επαναστατικό σύνθημα: Δεν πληρώνω!\nΟ ήρωας αυτός με το να κάνει επίσης την θυσία να αφήσει ανασφάλιστο το όχημα του απέδειξε έμπρακτα το δίκιο των 1.000.000 συναγωνιστών του που τα έχουν και αυτοί ανασφάλιστα .\nΕίμαι σίγουρος δε πως, από σεμνότητα και μόνο, δεν μας έχει δηλώσει ότι το αυτοκίνητο του δεν το έχει περάσει από ΚΤΕΟ, έτσι ώστε να ηγηθεί και των 2.500.000 συμπολιτών μας που δεν έχουν υποβάλλει τα αγαπημένα αυτοκίνητα τους σε αυτήν την εξευτελιστική δοκιμασία.\nΌσο για τις πλαστές πινακίδες ήθελε με αυτό τον τρόπο να αποδείξει πως όταν ένας διακεκριμένος πολιτικός σαν αυτόν, γόνος μάλιστα πολιτικής δυναστείας, μπορεί να καθαρίσει λέγοντας :Έσφαλα, γιατί δεν μπορούν κατά τον ίδιο τρόπο απλοί καθημερινοί και ταπεινοί άνθρωποι να πουν το ίδιο όταν ,παρότι ανοικτομάτηδες, δήλωσαν τυφλοί ή ανάπηροι, ή έπαιρναν συντάξεις νεκρών συγγενών τους ή καταδικάζονται για ψευδείς ιατρικές βεβαιώσεις ;\nΜε όλους αυτούς αισθάνεται αλληλέγγυος στον ευρηματικό αγώνα τους να ψιλολογήσουν, ότι και για όσο μπορούν, από το ανάλγητο Δημόσιο και γι΄αυτό ο ίδιος φρόντισε σαν συνταξιούχος να παίρνει επίδομα Κοινωνικής Αλληλεγγύης Συνταξιούχων (ΕΚΑΣ), μιας και αυτός και η γυναίκα του,θύματα της κρίσης, κατάντησαν χαμηλοσυνταξιούχοι με έσοδα που δεν φτάνουν ούτε τα 140.000 ευρώ.\nΤέλος σαν ιδιοκτήτης 20 ακινήτων και 8 οικοπέδων ,με την γνωστή του μετριοφροσύνη και έλλειψη διάθεσης αυτοπροβολής δεν μας έχει αναφέρει αν σε κάποιο από αυτά έχει αυθαίρετες εργασίες, που λογικώς αποκλείεται να μην έχει , οπότε θα αποτελούσε και ένα αγλαές παράδειγμα πολιτικού ανδρός που ζώντας μέσα στον λαό, για τον λαό και με το λαό θα ανήκε και αυτός στους 236.700 απλούς πολίτες που δήλωσαν ευθαρσώς ότι έχουν ένα αυθαίρετο και αγωνίζονται για να το σώσουν.\nΕίναι απαράδεκτο λοιπόν κάτι ελάχιστοι μεμψιμοιρούντες που πληρώνουν εισιτήρια ,διόδια, χαράτσια, τέλη κυκλοφορίας, ασφάλεια αυτοκινήτου, που είναι ανίκανοι να δηλώσουν τυφλοί ή ανάπηροι όπως κάθε γνήσιος Έλλην που αγωνίζεται για την πάρτη του, που τρέχουν να δηλώσουν τον θάνατο της μάνας τους ή του πατέρα τους και να χάνουν την σύνταξη τους, που δεν είναι ικανοί ούτε ένα αυθαίρετο της προκοπής να φτιάξουν, να λοιδορούν αγωνιστές σαν τον Μιχάλη μας που τον στεναχώρησαν με την κατακραυγή τους και τον ανάγκασαν να ξενιτευτεί χριστουγεννιάτικα στου διόλου την μάνα.\nΚΑΤΩ ΛΟΙΠΟΝ ΤΑ ΧΕΡΙΑ ΑΠΟ ΤΟΝ ΑΓΩΝΙΣΤΗ ΜΙΧΑΛΗ ΛΙΑΠΗ!\nΤα εκατομμύρια των παραπάνω γνήσιων Ελλήνων αμέσως έγραψαν και του αφιέρωσαν τα παρακάτω ποιήματα επειδή ένοιωσαν πως ήταν, είναι και θα είναι ένας από αυτούς.\nΉταν πρωί του Δεκέμβρη κοντά στη Λούτσα εκεί\nβγήκε να πάρει αέρα στην ανθισμένη γη\nβλέπει ένα ΣΤΟΠ ,το γράφει, ατρόμητος περνά\nο μπάτσος τον τσιμπάει το δίπλωμα ζητά\nΕίχεν αντρεία και θάρρος μα αριθμό πλαστό\nπούνε τα τέλη ρώτησαν κι ηκούσθη βογκητό\nσυλλάβαν οι ΕΛΑΣίτες το πιο χαζό παιδί\nΜιχάλη μου ο θείος σου, με οργή θε να σε βρίζει\nγια το ό,τι έκανες εκεί, που αιώνια θα τον τσαντίζει\nγιατί όλους τους εχθρούς του τους κούφανες εσύ\nαξέχαστο ως το πιο ζαβό, του θείου του παιδί\nΣτου Τουαρέγκ την ολόμαυρη ράχη\nοδηγώντας το ο Λιάπης για μάχη\nθυσία έγινε για την μπαταρία\nχωρίς ασφάλεια, άδεια και τέλη\nγιατί τον έπιασε η μπατσαρία\nκαι τον τελείωσαν του κόσμου όλου τα βέλη.\nΜπορεί σε μια στιγμή απροσεξίας ο κ. Λιάπης να μην μπόρεσε να ελέγξει τους 310 ΗΡ του V8 με 4,2 λίτρα κυβισμό Touareg SUV του και να πέρασε με ΣΤΟΠ.\nΗ παραπάνω φωτογραφία αποστομώνει διάφορους κακοήθεις που λόγω της πρόσφατης σύλληψης αμφισβήτησαν την ικανότητα του κ. Λιάπη να οδηγεί ακόμα και ένα γαϊδούρι (1ΗΡ) γιατί έτσι θα παραβεί το άρθρο 14 του Κ.Ο.Κ που προβλέπει ότι: Zώα επιτρέπεται να oδηγoύνται μόνo από ανθρώπoυς απόλυτα ικανoύς γι' αυτό, πoυ είναι σε θέση να τα ελέγχoυν πλήρως.\nΤο έγραψε μετά από πολλή σκέψη ο αθεόφοβος στις 2:02 π.μ. 9 σχόλια:\nΣΠΥΡΟΣ ΛΥΚΟΥΔΗΣ-ΜΕΡΙΚΕΣ ΕΝΔΙΑΦΕΡΟΥΣΕΣ ΠΟΛΙΤΙΚΕΣ ΘΕΣΕΙΣ\nΤον Σπύρο Λυκούδη δεν τον ήξερα μέχρι που διάβασα φέτος τον Μάρτιο ένα άρθρο του στην ΕΦΗΜΕΡΙΔΑ ΤΩΝ ΣΥΝΤΑΚΤΩΝ, στο οποίο αντί για τον συνήθη ξύλινο καταγγελτικό λόγο των αριστερών πολιτικών, κάνει μια ουσιαστική ανάλυση στο γιατί σήμερα ο λόγος του ΣΥΡΙΖΑ επικρατεί στον χώρο της ελληνικής Αριστεράς.\nΜεταξύ άλλων λοιπόν γράφει για τις 4 παθογενείς ιδιαιτερότητες της ελληνικής αριστερής θεώρησης των πραγμάτων (τα έντονα γράμματα δικά μου):\nΔ) Η συνεχής επίκληση της ενότητας της Αριστεράς, που ακολουθείται όμως από συνεχείς διαιρέσεις, με στόχο την επαναπόκτηση της ιδεολογικής καθαρότητας. Όλες οι παραπάνω παρατηρήσεις αφορούν, κατά την εκτίμησή μου, σε πολιτικές και ιδεολογικές αντιλήψεις που ενδημούν στον ΣΥΡΙΖΑ. Η ΔΗΜΑΡ βρίσκεται ακριβώς στον αντίποδα.\nΌλα όσα γράφει τα έχω θίξει κατά καιρούς σε διάφορα ποστ μου και τα παραπάνω γραφόμενα με βρίσκουν απολύτως σύμφωνο.\nΔιαβάζοντας το βιογραφικό του, εκτός του ότι γεννήθηκε και αυτός στο κέντρο της Αθήνας και πήγε στο ίδιο Γυμνάσιο με μένα, είδα πως συνδεόταν στενά με δύο από τα εντιμότερα πρόσωπα που έχει αναδείξει η πολιτική ζωή της χώρας, στους οποίους και εγώ έτρεφα ιδιαίτερη εκτίμηση.\nΤον Μιχάλη Παπαγιαννάκη και τον Λεωνίδα Κύρκο, με τον οποίο είχε ιδιαίτερη σχέση και τον οποίο επισκεπτόταν μέρα παρά μέρα τα τελευταία 4 χρόνια της ζωής του. Για τον λόγο αυτό και αυτός του κληροδότησε , ένα σημαντικό περιουσιακό του στοιχείο, την αγαπημένη του φυσαρμόνικα!\n(Για τον Κύρκο έχω γράψει το ποστ ΟΤΑΝ ΣΤΑ 84 ΤΟ ΜΥΑΛΟ ΚΑΙ Η ΨΥΧΗ ΠΑΡΑΜΕΝΟΥΝ ΝΕΑ.. )\nΣτα χνάρια της προοδευτικής σκέψης και των δύο ήταν και η πρόσφατη ομιλία του στο 2ο Συνέδριο της ΔΗΜΑΡ στο οποίο παραιτήθηκε και από γραμματέας της και με ένα 23,5% βρέθηκε στην μειοψηφία του κόμματος.\nΑξίζει όμως τον κόπο να διαβάσει κανείς μερικά καίρια αποσπάσματα από την 9σελιδη ομιλία του και να προβληματιστεί από τα λεγόμενα του τα οποία ειπώθηκαν με έντονη συναισθηματική φόρτιση ( ολόκληρη η ομιλία του Σπύρου Λυκούδη )\n(Τα έντονα γράμματα είναι δικές μου υπογραμμίσεις )\nΜετά το ξέσπασμα της κρίσης οι πολίτες απέρριψαν τις αυτοδυναμίες και το δικομματισμό. Πρόκριναν τη συνεργασία των πολιτικών δυνάμεων.\nΟ άλλος δρόμος, αυτά τα «μόνοι μας και βλέπουμε» ή τα άλλα πολιτικά κομψοτεχνήματα του τύπου «δεν συνομιλώ με το σημερινό ΠΑΣΟΚ αλλά συνομιλώ με αυτόν ή τον άλλο πασόκο» ή άλλα ανεδαφικά «άλλος πρωθυπουργός από την ίδια Βουλή» αδιαφορούν για την αριθμητική. Και η ποιότητα, όπως και η αποτελεσματικότητα του τρίτου πόλου περνά από την αριθμητική.\nΗ αριθμητική της πολιτικής αυτή τη στιγμή, αλλά όχι στιγμιαία, μήνες τώρα, μας δείχνει ως τρίτο πόλο τη ΧΑ. Αν δεν ανακόψουμε την πορεία του δικομματισμού με έναν ισχυρό τρίτο πόλο, η ΧΑ θα παίξει αυτόν το ρόλο.\nΣε λίγο τα μνημόνια κλείνουν τον κύκλο τους. Και ακριβώς στο τέλος του μνημονίου απαιτείται η μέγιστη δημοκρατική συσπείρωση.\nΟ πολιτικός χώρος του δημοκρατικού σοσιαλισμού δεν είναι πια γεμάτος σκελετούς στις ντουλάπες του –αυτοί μετακόμισαν στο ΣΥΡΙΖΑ- αλλά είναι γεμάτος από πολλούς πάρα πολλούς συναγωνιστές.\nΤο έγραψε μετά από πολλή σκέψη ο αθεόφοβος στις 1:49 π.μ. 12 σχόλια:\nΌταν κυκλοφόρησε το 1889 στην Γαλλία το βιβλίο Usages du monde : Règles du savoir-vivre dans la société moderne, της Βαρόνης Στάφ (Baronne Staffe) έγινε εκδοτική επιτυχία και έκανε έκτοτε επανειλημμένες εκδόσεις. Απευθυνόταν βασικά σε νεαρές γυναίκες και κυρίες που επρόκειτο να εισέλθουν στην καλή κοινωνία της εποχής και έπρεπε να ξέρουν πως να συμπεριφερθούν σε κάθε περίσταση.\nΣτην Ελλάδα κυκλοφόρησε στις αρχές του 20ου αιώνα και σημείωσε και εδώ μεγάλη επιτυχία η δε τελευταία του έκδοση έγινε μάλιστα το 1999!\nΣχετικά με το βιβλίο αυτό έχω γράψει το ποστ μου\nκαι στο οποίο παραθέτω, προς τέρψιν των αναγνωστών και μερικά απολαυστικά αποσπάσματα από αυτό, γιατί βέβαια αρκετά από τα ισχύοντα τότε προκαλούν θυμηδία σήμερα.\nΤο παραπάνω ποστ και το σχετικό βιβλίο το θυμήθηκα γιατί πρόσφατα ο Νίκος Σαραντάκος στο δημοφιλές ιστολόγιο του Οι λέξεις έχουν τη δική τους ιστορία δημοσίευσε στο άρθρο του Ρώμος Φιλύρας: αθησαύριστα ποιήματα και συμπληρωματικά βιβλιογραφικά το παρακάτω ποίημα του Φιλύρα σημειώνοντας ότι:\nΔημοσιεύτηκε στο Ημερολόγιο «Σατανάς», στην έκδοση του 1924 (που κυκλοφόρησε τον Δεκέμβριο του 1923), με υπέρτιτλο «Το μάθημα του σαβουάρ βιβρ». Το Ημερολόγιο «Σατανάς» ήταν περιοδική έκδοση σατιρικού-φιλολογικού χαρακτήρα, που εκδιδόταν τον Δεκέμβριο κάθε χρόνου, από το 1923 έως το 1930. Στον στίχο 11 κατά πάσα πιθανότητα είναι «λόζα» αντί για «λόξα». Δεν κρίνω σκόπιμο να μεταφράσω τους γαλλισμούς, αλλά το υ στη μεταγραφή αποδίδει το γαλλικό u.\nΗ ΒΑΡΟΝΗ ΣΤΑΦ\nΑπό την επιθεώρησιν «Αθηναϊκό σαλόνι» (Ελληνογαλλικόν)\nΗ μαντάμ Σταφ είμ’ η Βαρόνη\nστο Ελλάδα ήρθα: «Βουαλά!»\nστον κόσμον όλον είμαι η μόνη\nστο ντισκούρ ντυ σαβουάρ.\nΤου σαβουάρ σουί ντοτόρα,\nμοναδική μες στο Παρί\nδιδάσκω απταίστως και μπονόρα\nτο φέρσιμο της ντερνιέ κρι.\nΠώς να κρατείτε το πιρούνι,\nκομάν ιλ φο με σικ μανζέ\nπώς να τρυπάτε το τακούνι,\nκαι πώς να παίρνετε μεζέ.\nΠώς να κοιτάζετε με πόζα,\nκι αφ’ υψηλού τους θεατάς,\nαπό τη λόξα με σκερτσόζα\nβλέμματα τας ηθοποιάς.\n«Ιλ ε σαρμάν» ν’ αναφωνείτε\nπουρ λα πιές ντε λα πρεμιέρ\nκαι τίποτ’ ας μην εννοείτε\nσι βουζ ετιέ α λα ντερνιέρ.\nΣτον καβαλιέρο σας με νάζι\nντε ντιρ – α λ’ ουβερτύρ ντυ φοξ\nαπότομα να μην αρπάζει\nτα χέρια σας, δεν είναι μποξ.\nΕ ο ταγκό, α λα φιγκύρ –\nσαν τρεμοσβήνει κάθε φως,\nσας αγκυλώνει η μανικύρ ––\nκαημένε, τσίμπα μ’ ελαφρώς!\nΗ Μαντάμ Σταφ είμ’ η Βαρόνη,\nστο Ελλάδα ήρθα, πουρ βουάρ,\nα λ ο ντισκούρ ντυ σαβουάρ.\nΤην διάρκεια του μεσοπολέμου τα γαλλικά ήσαν η πιο διαδεδομένη γλώσσα στην Ελλάδα και η κατανόηση του σατυρικού αυτού κειμένου ήταν εύκολη στους περισσότερους.\nΣήμερα επειδή τα αγγλικά έχουν κυριαρχήσει, παραθέτω την επεξήγηση ορισμένων λέξεων και εκφράσεων που υπάρχουν στο ποίημα για όσους δεν τις γνωρίζουν.\nντισκουρ-discours =λόγος, ομιλία\nμπονόρα- buonora = το πρωί - πρωί\nντερνιέ κρι-dernier cri =τελευταία μόδα.\nκομάν ιλ φο-comme il faut=όπως πρέπει\nΙλ ε σαρμάν-il et charmant=είναι χαριτωμένο\nπουρ λα πιές- Pour la pièce=Για το έργο\nντε ντιρ- de dire=λένε\nφοξ-fox-trot=δημοφιλής χορός της εποχής\nΥποθέτω από τον πρώτο στίχο του ποιήματος :\nότι το βιβλίο που βλέπετε στο ποστ μου ΑΣ ΜΙΛΗΣΟΥΜΕ ΛΟΙΠΟΝ ΚΑΙ ΓΙΑ ΚΑΛΟΥΣ ΤΡΟΠΟΥΣ! είναι αυτό που οδήγησε τον Φιλήρα στο να γράψει το ποίημα.\nΦαίνεται ότι είχε μεγάλη επιτυχία όταν κυκλοφόρησε και στην Ελλάδα και οι οδηγίες για καλή συμπεριφορά που περιέχει προκάλεσαν ιδιαίτερες συζητήσεις τότε στην Αθήνα.\nΥπάρχει πλέον στο ιντερνετ και το γνήσιο βιβλίο της Βαρόνης Στάφ που μπορείτε να διαβάσετε εδώ.\nΕίναι η 24η έκδοση του,του 1891, δύο μόνο χρόνια από τότε που πρωτοεκδόθηκε!\nΣας μεταφέρω εδώ δύο χαρακτηριστικές σελίδες από την γαλλική έκδοση και την αντίστοιχη ελληνική μετάφραση. Λίγες διαφορές στο κείμενο πιθανώς να οφείλονται στο ότι η ελληνική μετάφραση έγινε από την 17η έκδοση.\nΣτο κεφάλαιο Γάμος νέας ηλικιωμένης περιλαμβάνονται και οι ηλικιωμένες νέες των 35 ετών!\nΣτο δε κεφάλαιο των Γαστρονομικών κανόνων από την αρχή αποκλείονται οι νοικοκυρές που δεν μαγειρεύουν καλά, αν και σήμερα τα ντελίβερι έχουν λύσει πλέον αυτό το πρόβλημα!\nΤο Βαρόνη Σταφ ήταν το αριστοκρατικό ψευδώνυμο που χρησιμοποίησε η Blanche-Augustine-Angèle Soyer, γεννημένη το 1843 και μεγαλωμένη από τις δυο μικροαστές γεροντοκόρες θείες της.\nΤο Σταφ το διάλεξε γιατί αυτό ήταν το όνομα ενός θείου της.\nΕίχε αρχίσει να γράφει σε εφημερίδες της μόδας και η στήλη της ήταν κομψή και συμπαθητική. Μέχρι τότε το βιβλίο της κοντέσας του Bassonville ήταν το κλασσικό εγχειρίδιο που υπήρχε για τους καλούς τρόπους. Ένας εκδότης ζήτησε από την Soyer να ξαναγράψει στην ουσία με ένα μοντέρνο τρόπο το βιβλίο της κοντέσας. Έτσι η κοντέσα έγινε βαρόνη και τα βιβλία της γνώρισαν μια τεράστια επιτυχία γιατί ανανέωσαν τις απόψεις για την καλή συμπεριφορά που ίσχυαν από τον 18ο αιώνα.\nΜε τα πνευματικά δικαιώματα που απέκτησε έκτισε το 1889 στο Savigny την “Villa Aimée” ,όπου έζησε με τις θείες της ,υποδεχόμενη στο σαλόνι της συγγραφείς και που έγινε τόπος συναντήσεως ανθρώπων του πνεύματος.\nΣτην φωτογραφία το σπίτι της, σήμερα σταθμός χωροφυλακής.\nΠέθανε στο ίδιο μέρος το 1911.\nΤα βιβλία της είχαν ευρύτερη διάδοση ακόμα και στις ΗΠΑ και είναι χαρακτηριστική η δημοσίευση του θανάτου της στους New York Times\nΤα σημαντικότερα έργα της υπάρχουν εδώ.\nΤο έγραψε μετά από πολλή σκέψη ο αθεόφοβος στις 2:04 π.μ. 8 σχόλια:\nΕτικέτες βιογραφίες, έρευνα, ποίηση, σάτιρα\nΤο παρακάτω κείμενο είχε δημοσιευθεί στις 29 Ιουνίου 2013 στα ΝΕΑ.\nΤο είχα φυλάξει από τότε, γιατί θεώρησα πως όταν έρθει η ώρα που αναπόφευκτα Mors ultima ratio (ο θάνατος έχει τον τελευταίο λόγο) και για τον Μαντέλα, στην θέση των συνήθων μετά θάνατον αγιογραφιών, αυτό το κείμενο θα ήταν η καλύτερη και αντιπροσωπευτικότερη νεκρολογία γι΄αυτόν.\nΚαι αυτό γιατί διαβάζοντας το κανείς μπορεί, πέρα από τα συνήθη και τετριμμένα που γράφονται και ακούγονται σε αυτές τις περιστάσεις, να κατανοήσει γιατί ο ακατάβλητος αυτός αγωνιστής των πανανθρώπινων αξιών της ισότητας, της ειρήνης και της δημοκρατίας κατάφερε όχι μόνο να εδραιώσει αυτές τις αρχές στην χώρα του καταργώντας το απάνθρωπο απαρτχάιντ αλλά ταυτόχρονα να αναδειχθεί σε μια παγκόσμιας ακτινοβολίας προσωπικότητα.\nΗ αφέλεια ενός τρομοκράτη του ΜΙΧΑΛΗ ΜΗΤΣΟΥ\nΗ πρώτη σκηνή τοποθετείται τον Φεβρουάριο του 1990. Ο πρόεδρος Ντε Κλερκ έχει μόλις ανακοινώσει την απελευθέρωση ορισμένων πολιτικών κρατουμένων, μεταξύ των οποίων και ο Νέλσον Μαντέλα. Η Ζέλντα Λα Γκραντζ, 20 χρόνων τότε, κάνει μπάνιο στην οικογενειακή πισίνα, όταν εμφανίζεται αλλόφρων ο πατέρας της. «Τώρα έχουμε πρόβλημα», φωνάζει. «Τι πρόβλημα;» τον ρωτά εκείνη. «Αφήνουν ελεύθερο τον τρομοκράτη!». «Ποιον;». «Τον Νέλσον Μαντέλα!»\nΗ δεύτερη σκηνή εκτυλίσσεται τέσσερα χρόνια αργότερα, τον Αύγουστο του 1994. Η Ζέλντα έχει πιάσει κατά τύχη δουλειά ως δακτυλογράφος στο γραφείο του νέου προέδρου. Μια ημέρα, ενώ πηγαίνει ένα έγγραφο στη γραμματέα του, πέφτει πάνω του. Δεν τον έχει ξαναδεί από κοντά κι αρχίζει να τρέμει. Ο Μαντέλα της μιλάει στα αφρικάανς, αλλά εκείνη αρχικά δεν καταλαβαίνει, γιατί το τελευταίο πράγμα που περίμενε ήταν να της μιλήσει ο πρόεδρος στη γλώσσα της. Φοβάται, δεν ξέρει αν ο πρόεδρος θα την απολύσει ή θα την προσβάλει, πάνω απ' όλα όμως διακατέχεται από αυτό το αίσθημα ενοχής που κουβαλούν όλοι οι Αφρικάνερ: «Εγώ έστειλα αυτόν τον άνθρωπο στη φυλακή!». Και ξαφνικά την πιάνουν τα κλάματα. Εκείνος της πιάνει το χέρι, αγγίζει τον ώμο της, «όχι, όχι, μην κλαις», της λέει, «δεν είναι απαραίτητο», κι όταν καταφέρνει να την ηρεμήσει αρχίζει τις ερωτήσεις. Πού μεγάλωσε; Τι έκαναν οι γονείς της;\nΗ Ζέλντα θα μάθει αργότερα ότι εκείνη την ημέρα δεν είχε τύχει ιδιαίτερης μεταχείρισης από τον Μαντέλα. Έτσι μιλούσε σε όλους τους συνεργάτες του, λευκούς και μαύρους, ανάλογες ερωτήσεις τους έκανε, για τα παιδικά τους χρόνια, για τους γονείς τους. Εξίσου γνήσιο ήταν το ενδιαφέρον του και για τους απλούς ανθρώπους. Όταν πια η Ζέλντα έγινε το δεξί του χέρι, η πιο στενή του συνεργάτις, η «εγγονή» του, ο Μαντέλα θα της ανέπτυσσε την κοσμοθεωρία του: «Μην αμφισβητείς την ακεραιότητα οποιουδήποτε ανθρώπου χωρίς λόγο».\nΜια μέρα είχαν μια δίκη με τον πρόεδρο της Ομοσπονδίας Ράγκμπι, τον Λούις Λιουτ. Το πρώτο πράγμα που έκανε εκείνος μόλις μπήκαν στην αίθουσα ήταν να σπεύσει να σφίξει το χέρι των δικηγόρων της άλλης πλευράς. «Γιατί το κάνετε;» διαμαρτυρήθηκε η Ζέλντα. «Αυτοί είναι οι εχθροί μας!». Αλλά ο πρόεδρος δεν περιορίστηκε σε αυτό. Μετά τη δίκη, την οποία έχασε, επρόκειτο να παραθέσει δείπνο στον τότε πρόεδρο Σιράκ. Ολος ο κόσμος προσπαθούσε να εξασφαλίσει μια πρόσκληση. Αλλά ο Μαντέλα ζήτησε από τη γραμματέα του να φροντίσει να καλέσει τους δικηγόρους του Λιουτ. Έτεινε το χέρι στον άλλο ανεξάρτητα από το παρελθόν του.\nΌποιος νομίζει ότι ο «Μαντίμπα» αφορά μόνο τη χώρα του ή μόνο την Αφρική ή μόνο τους μαύρους κάνει, φυσικά, λάθος. Ο λόγος που αποτελεί τη μεγαλύτερη ίσως προσωπικότητα του 20ού αιώνα είναι ότι, παρότι έμεινε 27 χρόνια στη φυλακή επειδή ήταν μαύρος, μόλις απελευθερώθηκε έτεινε το χέρι σε όλους. Σήμερα αυτό ακούγεται σχεδόν αφελές. Αλλά μόνο αφελής δεν ήταν ο Μαντέλα, αυτό είναι σίγουρο.\nΗ επιλογή ενός 24χρονου λευκού κοριτσιού από μια οικογένεια Αφρικάνερς ,που μέχρι τότε τον θεωρούσαν τρομοκράτη, δεν ήταν καθόλου τυχαία από τον Μαντέλα.\nΒασιζόταν στην αρχή του «Μην αμφισβητείς την ακεραιότητα οποιουδήποτε ανθρώπου χωρίς λόγο» χάρις στην οποία κατάφερε να ενώσει ένα έθνος με ετερόκλητο πληθυσμό που τον χώριζαν πολλά χρόνια, φυλετικών διακρίσεων και καταπίεσης με το απαρτχάιντ.\nΑυτό το επίτευγμα μόνο ένας ευφυής αλλά και συνάμα μεγαλόψυχος και ειλικρινής πολιτικός μπορούσε να το πετύχει.\nΚαι ο Μαντέλα συνδύαζε όλες αυτές τις αρετές.\nΗ Ζέλντα χάρις στην εμπιστοσύνη που της έδειξε έγινε η προσωπική γραμματέας του και ταυτόχρονα ο συνοδός του σε πάνω από 200 ταξίδια, ο μπάτλερ, ο ακόλουθος, ο εκπρόσωπος του , η έμπιστη του και ουσιαστικά η επίτιμος εγγονή του.\nΌταν ο Μαντέλα αποσύρθηκε από την προεδρία το 1999, ήταν η μόνη που πήρε κοντά του, για να διαπραγματεύεται και να οργανώνει τις επαφές του με τα μέσα ενημέρωσης ,τους επισκέπτες και τις παγκόσμιες επαφές του.\nΧαρακτηρίζει η ίδια τον εαυτό της ως "συναισθηματική δισεκατομμυριούχο" γιατί είχε την ευκαιρία να εργαστεί τόσο κοντά στο μεγαλύτερο πολιτικό και ανθρωπιστή της εποχής μας.\nΌταν ο Μαντέλα έφτασε 94 ετών είχε πλέον σταματήσει να δέχεται επισκέπτες και ζούσε στην φάρμα του με ηρεμία, έλεγε στην Ζέλντα, που τον επισκεπτόταν κάθε εβδομάδα,, ότι είχε ξαναβρεί εκεί τον χρόνο, όπως όταν ήταν στην φυλακή, να σκεφτεί και να συλλογιστεί.\nΕίχε πια αυτό το είδος της ελευθερίας, για πρώτη φορά στη ζωή του.\nΗ Ζέλντα δήλωσε μετά τον θάνατο του ότι:\nΟι Ήρωες δεν πεθαίνουν ποτέ.... Έχω συμβιβαστεί με το γεγονός ότι η κληρονομιά του Madiba δεν εξαρτάται από την παρουσία του. ...\n.Η κληρονομιά του θα ζήσει όχι μόνο σε ό, τι έχει πάρει το όνομά του , τα βιβλία , τις εικόνες , τις ταινίες . Θα ζήσει στο πώς αισθανόμαστε όταν ακούμε το όνομά του , το σεβασμό και την αγάπη , την ενότητα που ενέπνευσε σε μας ως χώρα , αλλά κυρίως το πώς θα σχετίζονται το ένα με το άλλο .\nΟ Μαντέλα ενέπνευσε τους ανθρώπους να συγχωρούν, να συμφιλιώνονται, να νοιάζονται, να είναι ανιδιοτελείς, ανεκτικοί και να διατηρούν την αξιοπρέπεια τους άσχετα από τις περιστάσεις .\nΜπορώ να επιβεβαιώσω κάθε ένα από αυτά , διότι αυτοί είναι οι τρόποι με τους οποίους άλλαξε τη ζωή μου κατά τα τελευταία 19 χρόνια....\nΟ Μαντέλα δεν απαιτούσε πίστη , αλλά ενέπνευσε ακλόνητη πίστη σε όσους άγγιξε.\nΣχετικές αναφορές για τον Μαντέλα έχω κάνει στα ποστ μου :\nΑΠΟ ΤΗΝ BARBARA ΣΤΑ ΛΑΘΗ ΤΟΥ ΜΑΘΗΜΑΤΟΣ ΑΝΑΤΟΜΙΑΣ ΤΟΥ ΡΕΜΠΡΑΝΤ\nΈνας ανώνυμος αναγνώστης έγραψε ένα ενδιαφέρον σχόλιο το οποίο το μεταφέρω εδώ αυτούσιο.\nΣτο χθεσινό του άρθρο για τον Μαντέλα ο Μιχάλης Μητσός γράφει πως όταν ζήτησαν από τον Μαντέλα στην φυλακή να διαλέξει ένα απόσπασμα από τα έργα του Σέξπιρ αυτός διάλεξε το παρακάτω απόσπασμα από τον Ιούλιο Καίσαρα που ήταν η απάντηση του στην έκκληση της γυναίκας του να μην πάει στην Γερουσία όπου και τον σκότωσαν:\nΟι γενναίοι γεύονται τον θάνατο μια φορά\nΑπ΄όλα τα περίεργα πράγματα που έχω ακούσει,\nτο πιο περίεργο είναι ότι ο άνθρωπος φοβάται ,\nβλέποντας πως ο θάνατος, ένα αναγκαίο τέλος,\nθα έρθει όταν είναι η ώρα του να έρθει.\nΤους ίδιους στίχους θα περιελάμβανε τον Ιούλιο του 2000 και στην ομιλία με την οποία έκλεισε την διεθνή διάσκεψη για το AIDS στο Ντέρμπαν.\n(Είναι γνωστό πως ο γιος του, Μαγκάτο, πέθανε από AIDS σε ηλικία μόλις 54 χρόνων και την αιτία του θανάτου του την ανακοίνωσε ο ίδιος καλώντας τους συμπατριώτες του να μιλούν ανοιχτά για την αρρώστια που πλήττει πέντε εκατομμύρια εξ αυτών.)\nΤο έγραψε μετά από πολλή σκέψη ο αθεόφοβος στις 2:11 π.μ. 10 σχόλια:\nΕτικέτες Απώλειες, Επικαιρότητα, ιστορία, πολιτική\nΣΤ΄ ΧΙΒΑ, ΜΙΑ ΑΝΑΛΛΟΙΩΤΗ ΑΠΟ ΤΟΝ ΧΡΟΝΟ ΚΑΣΤΡΟΠΟΛΙΤ...